title: Binäärinen logaritmi

text: Kilpailupeleissä ja urheilulajeissa, joissa kuhunkin otteluun osallistuu kaksi kilpailijaa tai joukkueita, binäärinen logaritmi ilmoittaa niiden kierrosten lukumäärän, joka pudotuspelissä on käytävä, ennen kuin loppuottelussa selviää koko kilpailun voittaja. Jos esimerkiksi pelaajia on 4, voittajan selvittämiseksi tarvitaan log(4) = 2 kierrosta, ja jos joukkueita on 32, kierroksia tarvitaan log(32) = 5 ja niin edelleen. Jos pelaajien tai joukkueiden lukumäärä "n" ei ole kahden potenssi, log"n" on pyöristettävä ylöspäin kokonaisluvuksi, sillä tarvitaan ainakin yksi yksi kierros, johon eivät kaikki jäljellä olevat kilpailijat osallistu. Esimerkiksi log(6) on noin 2,585, ylöspäin pyöristettynä 3, mikä osoittaa, että jos kilpailuun osallistuu 6 joukkuetta, joko niistä kaksi ei ole mukana ensimmäisellä kierroksella tai yksi ei osallistu toiselle kierrokselle. Sama lukumäärä kierroksia tarvitaan myös voittajan ratkaisemiseksi sveitsiläisessä järjestelmässä.


title: Binäärinen logaritmi

text: Valokuvauksessa valotusarvot mitataan filmiin tai sensoriin osuvan valomäärän binäärisenä logaritmina, mikä perustuu Weberin–Fechnerin lakiin, jonka mukaan ihmisen silmä reagoi valomäärään logaritmisesti. Valotukselle käytetäänkin kaksikantaista logaritmista asteikkoa Täsmällisemmin sanottuna valokuvan valotusarvon on


title: Binäärinen logaritmi

text: Binäärisiä logaritmeja käytetään myös densitometriassa, ilmaisemaan suurimman ja pienimmän valomäärän suhdetta, jolla valoherkkä materiaali tai digitaalinen sensori on käyttökelpoinen.


title: Binäärinen logaritmi

text: Nykyaikaisissa laskimissa on yleensä näppäimet luonnollisen ja Briggsin logaritmin, mutta ei binäärisen logaritmin laskemiseksi. Näiden avulla voidaan kuitenkin myös binäärinen logaritmi laskea käyttämällä logaritmijärjestelmien välisiä muunnoskaavoja:


title: Binäärinen logaritmi

text: tai likimäärin


title: Binäärinen logaritmi

text: Binäärinen logaritmi voidaan muotoilla funktioksi kokonaisluvuilta kokonaisluvuille pyöristämällä se ylös tai alas. Nämä kaksi kokonaislukuarvoista binääristä logaritmia liittyvät toisiinsa seuraavan kaavan välityksellä:


title: Binäärinen logaritmi

text: Määritelmää voidaan laajentaa sopimalla, että formula_16. Saatu funktio on:


title: Binäärinen logaritmi

text: Kokonaislukuarvoinen binäärinen logaritmi voidaan tulkita syötteen tärkeimmän arvon 1 saaneen bitin järjestysluvuksi, kun numerointi aloitetaan nollasta. Monet laitteistoalustat tukevat etunollien lukumäärän laskemista tai vastaavia laskutoimituksia, joiden avulla voidaan nopeasti määrittää binäärinen logaritmi. Linux-ytimessä ja joissakin libc-ohjelmistokirjaston versioissa funktiot codice_1 ja codice_2 laskevat myös binäärisen logaritmin pyöristettynä ylöspäin kokonaisluvuksi, johon lisätään yksi.


title: Binäärinen logaritmi

text: Positiivisen reaaliluvun binäärinen logaritmi voidaan laskea kahdessa vaiheessa:


title: Binäärinen logaritmi

text: Kokonaisosan laskenta on suoraviivaista. Jokaista lukua "x" > 0, kohti on yksi ja vain yksi sellainen kokonaisluku "n", että 2 ≤ "x" rekursiivisesti pelkkien kerto- ja jakolaskujen avulla. Tämä käy päinsä seuraavasti:


title: Binäärinen logaritmi

text:
Tämän tuloksen osoittavat seuraavat kaavat, joissa formula_30 on tarvittavien neliöön korotusten lukumäärä
algoritmin "i":nnellä rekursiokerralla:


title: Binäärinen logaritmi

text: Siinä erikoistapauksessa, että kokonaisluvun ylittävä osa kohdassa 1 osoittautuu nollaksi, kyseessä on "äärellinen" sarja, joka päättyy joskus. Muussa tapauksessa kyseessä on päättymätön sarja, joka suppenee, sillä jokainen termi on aidosti pienempi kuin edellinen (sillä jokainen formula_32). Käytännössä tämä ääretön sarja on katkaistava jossakin kohdassa, jolloin saadaan sopiva likiarvo. Jos sarja katkaistaan "i":nnen termin jälkeen, tuloksen virhe on pienempi kuin formula_33.


title: Binäärinen logaritmi

text: Vaihtoehtoinen algoritmi, joka tuottaa jokaisella toistokerralla yhden bitin lisää käyttämällä vaihto- ja vertailuoperaatiota, on myös mahdollinen.


title: Binäärinen logaritmi

text: C-ohjelmointikielen standardin mukaiseen matemaattisten funktioiden kirjastoon sisältyy funktio codice_3, joka laskee annetun luvun binäärisen logaritmin. Oletusarvoisesti funktio laskee logaritmin kaksoistarkkuusargumentille, mutta sen jotkin versiot sallivat argumentille yksinkertaisen tarkkuuden tai se voi olla myös "long double".


title: Kristaps Janičenoks

text: Kristaps Janičenoks (s. 14. maaliskuuta 1983 Riika, Latvian SNT, Neuvostoliitto) on latvialainen koripalloilija.


title: Kristaps Janičenoks

text: Janičenoks on edustanut urallaan enimmäkseen latvialaisia ja italialaisia seurajoukkueita. Hän on voittanut urallaan Belgian cupin vuonna 2004 ja Latvian mestaruuden vuosina 2011, 2012 ja 2013.


title: Kristaps Janičenoks

text: Latvian maajoukkueessa Janičenoks on pelannut vuosien 2005, 2007, 2009, 2013 ja 2015 EM-kilpailuissa.


title: Moi Gómez

text: Moisés "Moi" Gómez Bordonado (s. 23. kesäkuuta 1994 Rojales, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Getafea ja on pelipaikaltaan hyökkäävä keskikenttäpelaaja.


title: Moi Gómez

text: Gómez siirtyi vuonna 2011 Villarrealin nuorisoakatemiaan paikallisseura Alicanten akatemiasta. 30. huhtikuuta 2011 hän teki ensiesiintymisensä seuran reservijoukkueessa maan toiseksi korkeimmalla sarjatasolla Segunda Divisiónissa ottelussa Gimnàstic de Tarragonaa vastaan.


title: Moi Gómez

text: 28. marraskuuta 2011 Gómez pelasi ensimmäisen ottelunsa edustusjoukkueessa vieraskentällä Málagaa vastaan. 25. helmikuuta 2012 hän teki ensimmäisen maalinsa ammattilaisurallaan ottelussa Guadalajaraa vastaan. Kauden päätteeksi molemmat edustus- sekä reservijoukkue putosivat sarjaporrasta alemmaksi edustusjoukkueen jäätyä maan pääsarjassa sijalle 18.


title: Moi Gómez

text: Seuraavalla kaudella 2012–2013 Gómez teki edustusjoukkueessa 24 pelaamansa ottelun aikana yhden maalin, kun joukkue onnistui kauden päätteeksi palaamaan takaisin pääsarjaan. Elokuussa 2013 hän teki seuran kanssa uuden viisivuotisen sopimuksen. Ensimmäisen maalinsa pääsarjassa Gómez teki 13. tammikuuta 2014 ottelussa Real Sociedadia vastaan.


title: Lunar Jetman

text: Lunar Jetman on vuonna 2012 ilmestynyt Pharaoh Overlordin seitsemäs studioalbumi. Levyllä on vierailijana saksalaisesta Faust-yhtyeestä tunnettu Hans Joachim Irmler. Amerikkalainen SIGE Records julkaisi albumin vinyyliversion, jolla 29-minuuttinen päätöskappale "Cave of Hair" on jaettu kahteen osaan eri levypuoliskoille.


title: Kolarin Kontio

text: Kolarin Kontio on 4. joulukuuta 1932 perustettu kolarilainen urheiluseura. Alkuvuosina seuran lajeihin kuuluivat hiihto, voimistelu, yleisurheilu, ja pyöräily. Myöhemmin mukaan tuli myös jääkiekko ja jalkapallo. Nykyisin Kontio tunnetaan jalkapalloseurana. Seuralla on laaja junioritoiminta, naisten joukkue sekä Lapin Nelosessa Pasmajärven Pallon kanssa yhteinen miesten joukkue PaPa/Kontio.


title: Kolarin Kontio

text: Vuonna 1932 kokoontui joukko urheiluhenkisiä kolarilaisia miettimään, mitä tehtäisiin Kolarin seuratoiminnalle, joka eli 1930-luvulla lama-aikaa. Oli aika perustaa uusi seura. Voimistelu- ja urheiluseura Kolarin Kontion perustamiskokous pidettiin 4. joulukuuta 1932. Seuran ensimmäiseksi puheenjohtajaksi valittiin tullivartija Akseli M. Rajala. Alkujaan Kontio liitettiin Suomen Voimistelu- ja Urheiluliittoon. Vielä tuolloin ajatus jalkapallojoukkueen perustamisesta tuntui mahdottomalta.


title: Kolarin Kontio

text: Seuran toiminta oli alusta lähtien hyvin aktiivista. Ensimmäiset hiihtokilpailut järjestettiin 19.2. 1933. Neljä vuotta myöhemmin oli vuorossa ensimmäiset kansainväliset hiihtokilpailut. Kansainväliset pyöräkilpailut alkoivat myös vuonna 1937. Vuotta myöhemmin käynnistyivät porokilpailut. 1938 Kontio rakennutti talkootyönä Kolarin saareen oman seuratalon mutta saksalaiset polttivat sen 1943. Sodan jälkeen Kontio osti tontin Siukomellasta ja rakennutti uuden seuratalon. Seuratalossa oli mm. ravintola ja tanssisali. 1950-1960 -luvulla talossa esitettiin elokuvia ja pidettiin tansseja. Esiintymässä kävi mm. Reino Helismaa ja Tapio Rautavaara. Kiinteistö purettiin 1997.


title: Kolarin Kontio

text: Sodan jälkeen Kontio järjesti aktiivisesti hiihto- poro- ja yleisurheilukilpailuja. Vuonna 1960 käynnistyi myös poikien jääkiekkotoiminta.


title: Kolarin Kontio

text: Urheiluseura, jonka päätoimintamuodot ovat liittyneet perinteisiin suomalaisiin lajeihin kuten hiihtoon, koki usein vaikeuksia saada ymmärrystä alkaessaan palloilu-urheiluun. Vielä 60-luvulla jalkapallo oli suhteellisen outo urheiluväline kolarilaisille. Jalkapallotoiminnan käynnistymisessä isossa roolissa oli Partekin tehtaalle töihin tullut Eero Kyllönen, joka oli saanut jalkapallo-oppinsa Torniossa. Ensimmäinen miesten joukkueen kasattiin Saarenputaan ja Niesan palloilevista miehistä. Ensimmäisiin sarjaotteluihin Kontio sai vahvistuksia naapurikylän joukkueesta Sieppijärven Sisusta, jolla oli myös joukkue jo 60-luvulla. Pelikosketukset rajoittuivat rajasarjaan, jossa pelasi jokivarren alajuoksun joukkueita.


title: Kolarin Kontio

text: Rajasarja tarjosi tulevien vuosien palloilulle kullanarvoisen lähtökohdan, mutta kehittymisen kannalta välttämätöntä oli päästä SPL:n piirisarjaan. Niinpä vuonna 1969 Kontio liittyi Suomen palloliittoon. Jo vuonna 1970 nousu piirisarjasta IV-divisioonaan oli ollut lähellä, pistemäärä oli ollut sama kuin lohkovoittajalla. Piirisarjan voitto tapahtui sitten vuonna 1972 ja näin varmistettiin paikka IV-divisioonaan seuraavaksi vuodeksi.


title: Kolarin Kontio

text: 1973 ensimmäisellä kaudella IV-divisioonassa Kontio sijouttui hienosti toiseksi kemijärviläisen IPP:n jälkeen. Joukkue keräsi 16:ta ottelusta 22 pistettä. Joukkueessa pelasivat Ahtiainen Jukka, Filppa Raimo, Haapasaari Jyrki, Jaako Mauri, Kemi Ahti, Koivuranta Antero, Koivuranta Esko, Koivuranta Hannu, Koivuranta Seppo, Kourilehto Ari, Laitinen Pekka, Pellikka Lauri, Peura Heikki, Pudas Esa, Pudas Veijo, Rundgren Seppo, Rundgren Simo ja Tiensuu Raimo. Kontio pelasi IV-divisioonassa vuoteen 1975 asti, jolloin oli edessä putoaminen takaisin piirisarjaan.


title: Kolarin Kontio

text:
Heti seuraavana vuonna 1976 Kontio voitti piirisarjan vakuttavien otteiden jälkeen, kaataen mm. paikallisvastustajat Kolarin Työväen Urheilijat 7-0 ja Pasmajärven Pallon 10-0. Edessä oli jälleen nousu takaisin IV-divisioonaan. IV-divisioonaa Kontio pelasi vuodet 1977-1980.
Vuonna 1980 Kontio oli IV-divisioonan ykkönen Seppo Koivurannan voittaessa joukkueen sisäisen maalipörssin viidennen kerran peräkkäin. Seppo on edelleen Kontion kaikkien aikojen paras maalintekijä 134 maalilla. Ensimmäisellä kaudella III-divisioonassa Kontio sijouttui kahdeksanneksi. Kontion ensimmäisen maalin III-divisioonassa teki Lauri Pellikka 3. toukokuuta 1981 Jormuan Tarmoa vastaan pelatussa kotiottelussa.


title: Kolarin Kontio

text: 1982 Kontio täytti 50 vuotta ja juhlavuoden kunniaksi seuraan hankittiin vahvistus Englannin kolmosdivisioonassa pelaavasta Witton Albionista, Tony Quinn. Tony on monien mielestä yksi kaikkien aikojen parhaita ellei jopa paras Kontiossa pelannut pelaaja. Parhaimmalla kaudella 1983 hän teki 18 maalia. Samaan on ainoastaan pystynyt Kari Unga. Tony pelasi Kontio riveissä kaudet 1982-1984 tehden 40 maalia.


title: Kolarin Kontio

text: III-divisioonaa Kontio pelasi kaudet 1981-1987.


title: Kolarin Kontio

text: Kauden 1987 jälkeen Kontio tippui IV-divisioonaan. Edessä oli mielenkiintoinen kausi, sillä nyt samassa sarjassa pelasi peräti kolme kolarilaista seuraa; Kolarin Kontio, Pasmajärven Pallo ja Sieppijärven Pallo. Näistä kolmesta Kontio pärjäsi parhaiten ollen sarjassa kolmas TP-47 noustessa III-divisioonaan. Kiihkeitä paikallispelejä ja täysiä katsomoita riitti vielä muutamalle kaudelle kunnes 1990 Kontio onnistui nousemaan takaisin III-divisioonaan kukistettuaan Paltamon Jyryn jatkokarsintaotteluissa yhteismaalein 9-4.


title: Kolarin Kontio

text: Seuran vahva juniorityö nosti vuosi toisensa jälkeen uusia pelaajia miesten joukkueeseen. Parhaimmillaan pelaajia oli niin paljon että Kontio pelasi kakkosjoukkueellaan Ruotsin V-divisioonassa. Kaudet 1991-1996 Kontio pelasi III-divisioonassa. IV-dvisioonassa seura vietti kaudet 1997-1999 kunnes jälleen oli nousun vuoro. 2000-2006 joukkue pelasi III- ja 2007-2012 IV-divisioonaa. Kaudella 2013 Kontio sijouttui kovatasoisessa III-divisioonassa kahdeksanneksi säilyen sarjassa mutta ilmoitti ennen seuraavaa kautta luopuvansa sarjapaikasta pelaajapulaan vedoten. Kaudelle 2014 Kontio onnistui kuitenkin nipin napin kasaamaan riittävän pelaajaringin IV-divisioonaa varten.


title: Kolarin Kontio

text: Kaudelle 2015 Kolarin Kontio ja Pasmajärven Pallo päättivät yhdistää voimansa ja ilmoittautuivat Lapin neloseen yhteisjoukkueella PaPa/Kontio. Ensimmäisellä kaudella joukkue sijoittui sarjassa kolmanneksi. 2016 joukkue oli sarjassa kuudes.Yhteistyö jatkuu kaudella 2017.


title: Kolarin Kontio

text: Vuodesta 1987 alkaen vietetyt Kontion naamiaiset ovat yksi Kolarin odotetuimmista tapahtumista. Naamiaiset keräävät paikallisen ravintolan täyteen mitä kummallisemman näköisiä kulkijoita. Kontion naamiaiset ovat samalla myös kauden päätösjuhla, jossa Kontio palkitsee kauden onnistujia. Palkinnot jaetaan parhaalle pelaajalle, maalintekijälle, taistelijalle, tulokaalle (Pekan lipponen) sekä pelaajien keskuudestaan valitsemalle Kontion Kontiolle.


title: Kolarin Kontio

text: Kontion naisten joukkue on osallistunut Pohjois-Suomen piirin II-divisioonaan kausina 2004-2005 sekä III-divisioonaan vuosina 2006-2007. Muutaman vuoden tauon jälkeen naisten joukkueen toiminta on saatu käynnistymään uudelleen. Kaudesta 2014 alkaen Kontion naiset ovat pelanneet Revontuli Cupissa.


title: Kolarin Kontio

text: Kolarin Kontio on tunnettu perinteikkäänä ja aktiivisena junioriseurana. Kontio on tehnyt juniorityötä jo usean vuosikymmenen ajan. Seuran pelaajista Veikkausliigaan asti pelaamaan ovat päässeet mm. TPS:ssä pelannu Marko Harju sekä RoPS:ssa pelannut Mikko Laitinen. Myös useissa veikkausliigajoukkueissa, (Atlantis, Haka, TP-47, AC Oulu) pelannut Tarmo Koivuranta on saanut ensimmäiset jalkapallo-oppinsa Kolarissa. Tarmon palkintokaapista löytyy Hakan paidassa kaudella 2003 voitettu veikkausliigahopea, 2002 voitettu veikkausliigapronssi sekä Suomen Cupin voitto vuodelta 2002.


title: Kolarin Kontio

text: Tällä hetkellä Kontiolla on lähes 150 junioripelaajaa ja seitsemän juniorijoukkuetta jotka pelaavat Kolarin, Kittilän, Sodankylän ja Pajalan muodostamaa Revontuli Cupia.


title: Cecil Backmansson

text: Cecil Hugo John Backmansson (myös Bache, 18. elokuuta 1911 – 3. marraskuuta 1978) oli suomalainen musiikkimies, joka tunnetaan muun muassa Rytmi-lehden perustajana ja sen ensimmäisenä kustantajana. Backmansson perusti Rytmin huhtikuussa 1934 ja ehti työskentelemään myös sen päätoimittajana loppuvuodesta 1937, ennen kuin lehden ilmestyminen lakkasi 12 vuoden ajaksi. Vuonna 1949 hän oli jälleen mukana käynnistämässä sen julkaisua yhdessä Paavo Einiön ja Johan Vikstedtin kanssa. Backmansson jatkoi lehden parissa vielä vuoteen 1951 saakka.


title: Cecil Backmansson

text: Vuonna 1934 Backmansson ideoi myös Yleisradiolle säännöllisen swing-musiikkiohjelman, jonka ensimmäinen lähetys kuultiin 12. marraskuuta 1934. Ohjelmaa varten Backmansson perusti Rytmin Radio-pojat (myöh. Rytmi-pojat) -nimisen jazzyhtyeen. Sen ensimmäisenä johtajana toimi Eugen Malmstén. Backmansson tunnettiin lisäksi aktiivisena muusikkojen etujen ajajana, sekä ravintoloitsijoiden että Muusikkojen liiton suuntaan.


title: Cecil Backmansson

text: Cecil Backmanssonin isä oli taidemaalari Hugo Backmansson ja äiti irlantilaissyntyinen Beryl Wheeler. Hänen veljensä Bryan Backmansson oli innokas urheilumies, joka toimi muun muassa Saimaan Pallon puheenjohtajana 1950-luvulla.


title: Eloonjääneet

text: Eloonjääneet () on yhdysvaltalainen post-apokalyptinen televisiosarja. Se perustuu Kass Morganin vuonna 2013 alkaneeseen saman nimiseen kirjasarjaan.


title: Eloonjääneet

text: Sarjan esittäminen alkoi Yhdysvalloissa The CW-televisiokanavalla 19. maaliskuuta 2014. Suomessa sarjaa esitetään Subin kanavalla.


title: Eloonjääneet

text: Eloonjääneet voitti Saturn-palkinnon parhaana nuorisolle suunnattuna televisiosarjana vuonna 2015.


title: Eloonjääneet

text: 97 vuotta sitten ydinsota tuhosi kaiken elämän maapallolta. Eloonjääneet ihmiset asuvat Arkissa, joka on suuri avaruusasema. Elämä Arkissa on haasteellista ja ankaraa. Pienetkin rikokset johtavat kuolemantuomioon, mutta alle 18-vuotiaat vangitaan. Näistä nuorisorikollisista 100 lähetetään tutkimaan Maan kelpoisuutta ylläpitämään ihmiselämää. Laskeuduttuaan nuoret huomaavat nopeasti etteivät ole ainoat eloonjääneet.


title: Eloonjääneet

text: Sarjaa esitettiin ensimmäisen kerran yhdysvalloissa The CW-televisiokanavalla 19. maaliskuuta 2014. 2015 tammikuussa The CW ilmoitti tilanneensa sarjasta kolmannen tuotantokauden, jonka esittäminen aloitettiin vuonna 2016. Sarjan neljäs kausi esitettiin vuonna 2017 ja viides kausi 2018.


title: Eloonjääneet

text: The CW tilasi kuudennen tuotantokauden toukokuussa 2018.


title: Cissy

text: Cissy oli vuoden 1978 aikana toiminut suomalainen lauluduo, jonka muodostivat helsinkiläiset ystävykset Tuula Sipinen ja Carita Hautanen.


title: Cissy

text: Sipinen ja Hautanen olivat keväällä 1978 äänitysstudiossa seuraamassa Paula Koivuniemen albumin nauhoitusta, jolloin musiikkituottaja Timo Lindström kysyi tytöiltä, olisivatko he kiinnostuneita kokeilemaan laulamista levylle. Näin syntyi lauluduo Cissy, jonka ensisinglellä olivat diskotyyliset kappaleet "Taas, taas (Dance Bunny Honey)" ja "Sua ilman (Livin' Without You)". Duolle suunniteltiin omaa albumia syksyksi ja osallistumista Syksyn sävel -kilpailuun, mutta kumpikaan ideoista ei toteutunut eikä duosta enää sen jälkeen kuultu. Carita Hautanen (nyk. Virkkunen) aloitti kuitenkin seuraavana vuonna viisi vuotta kestäneen menestyksekkään soolouran nimellä Mona Carita.


title: Cissy

text: Taas, taas/ Sua ilman (1978)


title: The Hook

text: The Hook on kitaristi Jukka Tolosen albumi vuodelta 1974.


title: The Hook

text: Kaikki kappaleet Jukka Tolonen.


title: New Tracks

text: New Tracks on suomalaisen Country Express -yhtyeen albumi vuodelta 1980.


title: One More Shot

text: One More Shot on suomalaisen Country Express -yhtyeen albumi vuodelta 1984.


title: Beauty Never Lies

text: Beauty Never Lies () on serbialaislaulaja Bojana Stamenovin kappale, jolla hän edusti Serbiaa Eurovision laulukilpailussa 2015. Kappaleen alkuperäinen esityskieli oli serbia ja nimi "Ceo svet je moj" (Serbian kyrillisellä kirjaimistolla "Цео свет је мој", ).


title: Beauty Never Lies

text: Kappale sijoittui yhdeksänneksi ensimmäisessä semifinaalissa, ja pääsi siten finaaliin. Finaalissa kappale sijoittui kymmenennelle sijalle.


title: Kurun ulkomuseo

text: Kurun ulkomuseo on kotiseutumuseo Ylöjärvellä.


title: Kurun ulkomuseo

text: Kurun ulkoilumuseoalueella sijaitsee kuusi 1700- ja 1800-luvuilla valmistunutta rakennusta, joista keskeisin on Vänrikki Stoolin tupa. Muita rakennuksia alueella ovat 1800-luvulla rakennettu jalkamylly, savusauna ja riima-aitta, mikä on Pirkanmaan vanhimpia puurakennuksia.


title: Kurun ulkomuseo

text: Kesäisin museolla järjestetään erilaisia tapahtumia, kuten perheille Kuru-viikon Lastenjuhlat.


title: Dirachmaceae

text: Dirachmaceae on pieni kasviheimo koppisiemenisten Rosales-lahkossa. Heimossa on vain yksi suku "Dirachma".


title: Dirachmaceae

text: Heimon/suvun kasvit ovat pensaita, joilla voi olla varrellisia rauhasia. Lehdet sijaitsevat kierteisesti, ovat pieniä ja hammaslaitaisia, ja niissä on naskalimaiset korvakkeet. Kukat sijaitsevat yksittäin terminaalisesti ja ovat 5-8-lukuisia, melko kookkaita. Niissä on 4-8-liuskainen ulkoverhiö, tyvestään yhdislehtinen verhiö ja spiraalikierteisiksi sulkeutuvat eli kontortit terälehdet, joiden tyvellä mesiäiset sijaitsevat. Heteet ovat pitkiä, sijaitsevat terävastaisesti, ja ponnet avautuvat kärjestään. Sikiäin on yhdislehtinen ja koostuu kahdeksasta emilehdestä, jotka ovat syväuurteisia. Nuijamainen tai pieni luotti sijaitsee vartalon päässä ja on pidentynyt. Hedelmä on nokkamainen kota, sisältä karvainen ja avautuu tyvestä alkaen sateenvarjomaisesti. Siemenet ovat sivulta litistyneitä ja niissä on niukka endospermi.


title: Dirachmaceae

text: "Dirachma" kasvaa Sokotran saarella ja Somaliassa.


title: Dirachmaceae

text: Heimon ainoassa suvussa on kaksi lajia: "Dirachma socotrana" ja "D. somalensis". Aikaisemmin sukua on pidetty kurjenpolvikasvien (Geraniaceae) tai malvakasvien (Malvaceae) sukulaisena.


title: Karl Koller (täsmennyssivu)

text: Karl Koller on seuraavien henkilöiden nimi:


title: Kalsiumsyanamidi

text: Kalsiumsyanamidi (CaCN) on kalsium- ja syanamidi-ionien muodostama epäorgaaninen ioniyhdiste. Yhdistettä käytetään muun muassa lannoitteissa ja orgaanisen kemian synteeseissä.


title: Kalsiumsyanamidi

text: Huoneenlämpötilassa kalsiumsyanamidi on valkoista tai väritöntä hygroskooppista kiteistä ainetta. Yhdiste hydrolysoituu veden vaikutuksesta muodostaen syanamidia ja kuumennettaessa emäksisissä olosuhteissa ammoniakkia ja kalsiumkarbonaattia. Happojen läsnä ollessa muodostuu ureaa ja sulfidien läsnä ollessa tioureaa. Kuumennettaessa kalsiumsyanamidia se alkaa hajota jo ennen sulamispistettään kalsiumkarbidiksi, metalliseksi kalsiumiksi ja typeksi.


title: Kalsiumsyanamidi

text: Kalsiumsyanamidia valmistetaan kalsiumkarbidin ja typen välisellä reaktiolla. Reaktio on eksoterminen, mutta vaatii käynnistyäkseen kuumennuksen 1 000–1 100 °C:n lämpötilaan. Lämpötilaa voidaan alentaa noin 700 °C:seen käyttämällä katalyytteinä kalsiumfluoridia tai -kloridia. Näiden katalyysimekanismi ei ole selvä, mutta ne mahdollisesti sulaessaan muodostavat nestemäisen faasin, jossa reaktio tapahtuu nopeammin. Näin saatava kalsiumsyanamidi on usein väriltään harmaata johtuen valmistusprosessissa muodostuvasta hiilestä.


title: Kalsiumsyanamidi

text: Kalsiumsyanamidia käytetään lannoitteissa hidastamaan lannoitteiden sisältämän ammoniumtypen vapautumista, koska yhdisteestä muodostuvat syanamidi ja disyandiamidi estävät ammoniumsuolojen nitrifikaatiota nitraateiksi. Sitä käytetään myös muiden yhdisteiden valmistamiseen. Kalsiumsyanamidista valmistetaan muun muassa kalsiumsyanidia, syanamidia, disyandiamidia, melamiinia ja 1900-luvun alussa se oli ammoniakintuotannon lähtöaine. Kalsiumsyanamidia voidaan käyttää myös rikkaruohomyrkkynä ja puuvillan viljelyssä lehtien pudotuttamiseen ennen sadonkorjuuta.


title: Kielletyt leikit (Carolan albumi, 1970)

text: Kielletyt leikit on Carolan esikoisalbumi vuodelta 1970.Studio-orkesteri (A1, A3, A5, A6, B3-B6),


title: Kielletyt leikit (Carolan albumi, 1970)

text: johtajinaan Rauno Lehtinen (A1), Esa Pethman (B5), Esa Katajavuori (B6) sekä Aarno Raninen (A2, A3, A5, B3, B4)Kalevi Falk -yhtye (A2, A4, B1, B2)


title: Eläkeuudistus 2017

text: Eläkeuudistus 2017 on iso sosiaalipoliittinen uudistus, joka vaikuttaa olennaisesti Suomen eläkejärjestelmään. Työmarkkinoiden keskusjärjestöt: EK, KT, SAK ja STTK sopivat syyskuussa 2014 työeläketurvaan tehtävistä muutosehdotuksista. Korkeasti koulutettujen Akava jäi sovun ulkopuolelle. Muutokset tulivat voimaan vuoden 2017 alussa. Eduskunta hyväksyi 20.11.2015 toisessa käsittelyssä työeläkejärjestelmää koskevan lainsäädännön muuttamisen.


title: Eläkeuudistus 2017

text: Eläkeuudistuksen tavoitteena on työurien pidentäminen ja julkisen talouden kestävyysvajeen pienentäminen. Uudistuksella turvataan sopijaosapuolten mukaan työeläkejärjestelmän rahoitus, riittävä eläketurva ja sukupolvien välinen oikeudenmukaisuus.


title: Eläkeuudistus 2017

text: Eläkeuudistus ei koske ennen 1.1.2017 myönnettyjä eläkkeitä. Vuoden 2016 loppuun asti kertyneeseen työeläketurvaan uudistus ei vaikuta. Muutokset esim. karttumaprosentteihin eivät muutu takautuvasti.


title: Eläkeuudistus 2017

text: Sovitut muutokset koskevat työeläkkeitä, eikä kansaneläkkeisiin tehty muutoksia. Lain valmistelun yhteydessä arvioidaan, onko sovituilla muutoksilla vaikutuksia myös kansaneläkkeeseen ja takuueläkkeeseen.


title: Eläkeuudistus 2017

text: Vanhuuseläkkeen alaraja nousee eläkeuudistuksen myötä vaiheittain 65 ikävuoteen 2025 mennessä. Vanhuuseläkeiän alaraja nousee kolme kuukautta vuosittain vuodesta 2018 alkaen. Eläkeiän nousu koskee vuonna 1955 ja sen jälkeen syntyneitä. Myös vanhuuseläkkeen yläraja nousee. Se on 70 vuotta vuonna 2027.


title: Eläkeuudistus 2017

text: Esimerkiksi vuonna 1955 syntyneillä eläkeiän alaraja on 63 vuotta ja 3kk, 1956 syntyneillä 63 vuotta ja 6 kk. Alin eläkeikä nousee tästä eteenpäin vuosittain siten, että se on 65 vuotta vuonna 1962 syntyneillä.


title: Eläkeuudistus 2017

text: Vuodesta 2027 eläkeikä kytketään elinajanodotteeseen siten, että työssä ja eläkkeellä oloajan suhde säilyy vuoden 2025 tasolla. Eläkeikä nousee sopimuksen mukaisesti aina täysinä kuukausina ja enintään 2 kuukaudella vuodessa. Eläkeikä siis vaihtelee ikäluokittain. Ikärajat eivät nouse, mikäli työssäoloaikaa pystytään nostamaan muilla keinoilla, kuten vaikuttamalla työurien pidentymiseen työelämän eri vaiheissa ja vähentämällä työkyvyttömyyttä. Kehitystä seurataan kolmikantaisesti sosiaali- ja terveysministeriön johdolla 5 vuoden välein.


title: Eläkeuudistus 2017

text: Vanhuuseläkkeelle jäämiseen vaikuttaa henkilön syntymävuosi.


title: Eläkeuudistus 2017

text: Julkisella puolella on käytössä niin sanottuja ammatillisia ja henkilökohtaisia eläkeikiä.


title: Eläkeuudistus 2017

text: Ennen vuotta 1989 julkisilla aloilla oli käytössä erilaisia yleistä eläkeikää alempia ammattikohtaisia eläkeikiä. Aiempien eläkeuudistusten yhteydessä julkisen sektorin työnantajan palveluksessa olleet ihmiset ovat valinneet joko oman ammatillisen eläkeikänsä säilyttämisen tai siirtymisen yleiseen eläkeikään. Eläkeuudistus nostaa myös ammatillisen eläkeiän valinneiden eläkeikää vuonna 1955 ja sen jälkeen syntyneillä. Uusi eläkeikä riippuu siitä, milloin se olisi täyttynyt aiempien määräysten mukaan. Jos aiempi eläkeikä täyttyi tai täyttyy vuonna 2016 tai 2017, eläkeikä säilyy ennallaan. Jos aiempi eläkeikä olisi täyttynyt vuonna 2018, uusi eläkeikä on 3 kuukautta korkeampi ja jos ennen eläkeuudistusta ollut aiempi eläkeikä olisi täyttynyt vuonna 2019, eläkeikä on noussut 6 kuukaudella jne.


title: Eläkeuudistus 2017

text: Julkisella sektorilla on vielä käytössä myös vanhoja henkilökohtaisia eläkeikiä. Ne ovat pääosin korkeampia kuin vanhuuseläkkeen nykyinen alaraja, eivätkä ne muutu eläkeuudistuksen yhteydessä.


title: Eläkeuudistus 2017

text: Vanhuuseläkkeen alarajan lisäksi jokaiselle ikäluokalle määritellään tavoite-eläkeikä. Se on ohjeellinen eläkeikä, joka kertoo kuinka pitkään kannattaa vähintään työskennellä, jotta eläkkeen saa ikään kuin "täysimääräisenä" ilman elinaikakertoimen aiheuttamaa vähennystä. Uudistuksen jälkeen eläkevakuutetuille lähetetään 5 vuotta ennen vanhuuseläkeiän alarajaa arvio, paljonko elinaikakerroin leikkaa eläkettä ja kuinka paljon lisätyöskentelyä vähentämätön eläke edellyttää.


title: Eläkeuudistus 2017

text: Elinaikakerroin on mekanismi, joka sopeuttaa työeläkkeiden tasoa keskimääräisen eliniän nousuun: Jos keskimääräinen elinikä nousee, elinaikakerroin pienentää kuukausieläkettä. Eläkeuudistuksen myötä elinaikakerrointa lievennetään, kun vanhuuseläkeikä on 65 vuotta. Vuonna 1965 syntyneet ovat ensimmäinen ikäluokka, joilla elinaikakerroin kevenee.


title: Eläkeuudistus 2017

text: Työuraeläke: Vuodesta 2017 alkaen raskaan ja pitkän työuran tehneet voivat hakea työuraeläkettä jo 63-vuotiaana. Työuraeläkkeen ehtona ovat vähintään 38 vuoden työura sekä joko fyysisesti tai henkisesti kuluttava työ. Työuraeläkkeen myöntämisen edellytykset ovat lievemmät kuin työkyvyttömyyseläkkeen, joka pysyy uudistuksessa ennallaan.


title: Eläkeuudistus 2017

text: Osittainen varhennettu vanhuuseläke: Osa-aikaeläke poistui ja sen korvaa osittainen varhennettu vanhuuseläke. Jo myönnettyihin osa-aikaeläkkeisiin ei tule muutoksia, jos henkilö jatkaa osa-aikatyössä sopimuksen mukaisesti. Osa-aikaeläkkeitä voi vielä olla maksussa vuonna 2023. Osittaisen vanhuuseläkkeen ohessa tehtävän työn palkkaa tai työaikaa ei seurata, joten eläke ei aiheuta rajoituksia työnteolle. Työaikalakia muutettiin niin, että työnantajan on ensisijaisesti mahdollistettava osa-aikatyö sellaiselle henkilölle, joka siirtyy osittaiselle vanhuuseläkkeelle.


title: Eläkeuudistus 2017

text: Sen voi ottaa maksuun joko 25 % tai 50 % kertyneestä eläkkeestä jo 61-vuotiaana. Vuonna 2025 osittaisen vanhuuseläkkeen ikäraja nousee 62 vuoteen.


title: Eläkeuudistus 2017

text: Kun vanhuuseläkkeen ottaa varhennettuna, vähennetään siitä 0,4 % jokaiselta kuukaudelta, jona eläkettä maksetaan ennen alimman vanhuuseläkeiän täyttymistä. Se osa eläkkeestä, joka otetaan varhennettuna, pysyy varhennettuna loppuelämän. Lisäksi nostohetkellä eläke tarkistetaan elinaikakertoimella.


title: Eläkeuudistus 2017

text: Työeläkettä kertyy jatkossa kaikenikäisille 1,5 % palkasta 17-vuotiaasta vanhuuseläkkeen alarajaan saakka. Aikaisemmat korotetut karttumat poistuvat.


title: Eläkeuudistus 2017

text: Eläkettä kertyy 2017 alkaen koko palkasta, kun ennen vuotta 2017 eläke kertyi palkasta, josta vähennettiin ensin palkansaajan työeläkemaksu.


title: Eläkeuudistus 2017

text: Siirtymäaikana 2017–2025 saavat 53–62-vuotiaat korotettua 1,7 % karttumaa. Siirtymäajalla estetään eläkkeiden tason heikkeneminen niillä, jotka eivät ehdi kunnolla hyötyä palkansaajan työeläkemaksun vähentämisen lopetuksesta, mutta menettävät tällä hetkellä voimassa olevat ikääntyvien korkeammat karttumat.


title: Eläkeuudistus 2017

text: Vuoden 2016 loppuun saakka vallitsevat karttumat säilyvät mukana kunkin henkilön eläkekertymässä. Uudet karttumat koskevat siis vuonna 2017 ja sen jälkeen ansaittuja palkkoja.


title: Eläkeuudistus 2017

text: Jatkossakin eläke on sitä parempi, mitä pidempään työskentelee. Aiemmin 63–68-vuotiaille maksettu 4,5 prosentin kannustinkarttuman (eli nk. superkarttuma) korvasi niin kutsuttu lykkäyskorotus. Se korottaa eläkekarttumaa 0,4 prosenttia kuukaudessa vanhuuseläkeiän alarajan jälkeen. Vuodesta 2017 alkaen korotukseen siis vaikuttaa koko työura, eikä vanhuuseläkeiän alarajan jälkeinen palkkataso, kuten aiemmin.


title: Eläkeuudistus 2017

text: Eläkeuudistuksen myötä ennallaan pysyvät


title: Madame Roland

text: Madame Roland (Marie-Jeanne Phlippon Roland; 17. maaliskuuta 1754 – 8. marraskuuta 1793) oli eräs Ranskan suuren vallankumouksen ajan vaikutusvaltaisimpia naisia. Varhain vuonna 1791 hän aloitti poliittisen uransa ja asettui asumaan Pariisiin yhdessä aviomiehensä Jean Marie Roland de la Platieren kanssa. Saman vuoden aikana hän liittyi girondistipuolueeseen, jolle antoi jatkossa kaiken tukensa. Girondistien joutuessa epäsuosioon myös madame Rolandin asema huononi ja hän päätyi giljotiiniin marraskuussa 1793.


title: Madame Roland

text: Marie-Jeanne Phlippon syntyi Pariisissa 1754. Hän opetteli lukemaan jo varhaisessa iässä ja luki kaiken minkä käsiinsä sai. Hänen suosikeitaan olivat antiikin Kreikan ja Rooman sankareita käsittelevät teokset. Kirjojen ohella hän rakasti vapautta ja tasa-arvoisuutta ja tunsi palavaa halua päästä toteuttamaan aatteitaan. Tasavaltalaiset mielipiteensä Marie-Jeanne sai lukemalla Plutarkhosta, jonka hän löysi yhdeksänvuotiaana. Hänen suurin ihanteensa oli Perikleen aikainen Ateena.


title: Madame Roland

text: Hartaana katolilaisena Marie-Jeanne kirjoittautui sisään Le bourg Saint-Marcel’n seurakuntasisarten nunnaluostariin vuonna 1765. Hän ystävystyi sisarten kanssa hyvin, mutta ei tuntenut luostarielämää omakseen. Tiedot äidin kuolemasta vuonna 1775 horjuttivat Marie-Jeannen elämänmyönteistä asennetta, ja hänen isänsä taloudelliset vaikeudet saivat hänet vieraantumaan tästä yhä enemmän. Keväällä 1776 hän jätti luostarin ja siirtyi asumaan isoäitinsä luo Seinejoen saarelle Île Saint-Louisiin. Siellä Marie-Jeanne esiteltiin varakkaalle aatelisnaiselle, jonka ylimielinen käytös sai hänet suhtautumaan vihamielisesti ja kriittisesti ylhäisöön koko loppuelämänsä ajan.


title: Madame Roland

text: Palattuaan takaisin kotiinsa Marie-Jeanne jatkoi lukuharrastuksiaan ja opiskeli englantia ja italiaa. Hän hylkäsi isänsä ehdottamat nuoret kosijat ja seurusteli mieluummin vanhempien miesten kanssa. Vuoden 1776 aikana Marie-Jeanne esiteltiin häntä itseään 20 vuotta vanhemmälle vakavakäytöksiselle tuotetarkastajalle Jean Marie Roland de la Platierelle. Kolme vuotta myöhemmin pariskunta vihittiin ja Marie-Jeannesta tuli madame Roland.


title: Madame Roland

text: Kun Ranskan suuri vallankumous syttyi vuonna 1789, Roland toimi Lyonin teollisuuslaitosten kuninkaallisena ylitarkastajana. Madame Roland otti innokkaasti osaa miehensä töihin, ja vallankumous antoi hänelle mahdollisuuden yrittää toteuttaa tasavaltalaista aatetta. Alusta alkaen molemmat tukivat kapinallisten tavoitteita. He toimivat ensin Lyonin kirjeenvaihtajina paikallisessa sanomalehdessä, jota julkaisi vallankumouksen hetkelliseksi johtohahmoksi noussut Jacques Pierre Brissot. Helmikuussa 1791 Roland nimitettiin neuvottelemaan lainan ottamisesta Pariisin kansalliskokoukselta, ja pariskunta muutti Pariisiin puoleksi vuodeksi. Madame Roland käytti ajan hyödykseen ja liittyi välittömästi äärivasemmiston nimekkäimpien edustajien Robespierren ja Camille Desmoulinsin seuraan. Kevään aikana hän avasi ensimmäisen salonkinsa Hôtel Britanniquessa. Loppukesästä pariskunta palasi Lyoniin, jossa Roland sai kuulla, että hänen tarkastuspiirinsä oli lopetettu eikä häntä enää tarvittu.


title: Madame Roland

text: Rolandit palasivat saman vuoden lopulla Pariisiin, jossa he sotkeentuivat uudelleen vallankumouksellisten politiikkaan. Madame Roland avasi uuden salongin ja lisäsi nopeasti vaikutusvaltaansa. Hänestä tuli girondistien tuki ja ”hengetär”, jonka salongissa lakiasäätävän kansalliskokouksen vasemmistolaiset pitivät neuvottelujaan. Kun Ludvig XVI nimitti uuden hallituksen maaliskuussa 1792, se koostui lähes yksinomaan girondisteista. Madame Roland järjesti miehelleen sisäministerin paikan, ja hänen salongistaan tuli uuden hallituksen poliittinen ja sosiaalinen keskuspaikka.


title: Madame Roland

text: Girondistihallituksen kovaääninen ulkopolitiikka johti Itävallan ja Preussin puolustusliiton muodostamiseen maaliskuussa 1792. Myös Venäjän Katariina Suuri liittyi neuvotteluihin. Girondistit ja suuri osa kansaa halusivat sotaa ulkovaltoja vastaan, ja huhtikuussa 1792 sota julistettiin Ranskan ja Itävallan välille. Myös Ludvig XVI:n mielipiteet uudesta hallituksesta muuttuivat ja hän kieltäytyi suosimasta girondistien lainsäädäntöä. Kesäkuussa 1792 madame Roland kirjoitti miehensä nimissä kirjeen kuninkaalle ja nuhteli tätä veto-oikeuden käyttämisestä girondisteja vastaan. Vastaukseksi kuningas erotti hallituksesta niin Rolandin kuin muutkin girondistit.


title: Madame Roland

text: Sodan sisällä puhjennut Ranskan toinen vallankumous (20. huhtikuuta – 20. syyskuuta 1792) lisäsi poliittista jännitystä ja huipentui elokuiseen tapahtumaan, jossa aseistetut pariisilaiset tunkeutuivat Tuileriesiin ja ajoivat kuningasperheen pakoon linnastaan. Madame Roland pääsi vielä kerran käyttämään vaikutusvaltaansa, ja monet entiset girondistiministerit hänen miehensä mukaan lukien valittiin uudelleen hallitukseen.


title: Madame Roland

text: Ministeriön yläpuolelle nimitettiin laittomin tavoin virkaan asetettu Pariisin uusi kunnallisneuvosto. Vaikka neuvosto edusti vain runsasta puolikasta Pariisin kaikista piireistä, se esiintyi koko Ranskan täysin oikeutettuna eduskuntana. Neuvostoon liittyivät muun muassa Robespierre, Desmoulins ja Danton, jotka kaikki edustivat jakobiineja. Jakobiinit halveksivat ministeriötä ja huomauttivat sen syntyneen ”suuressa hautomossa”, joka tunnettiin madame Rolandin salonkina. Jakobiinien tukema vuoripuolue vastusti kiivaasti girondistien saamatonta sodankäyntiä ja teki useita päätöksiä sotaponnistelujen tehostamiseksi. Sodan maksumiehiksi joutuivat ensi sijassa girondisteja tukevat suurporvarit, ja vaikka vuoripuolueen sotapolitiikkaa vastustettiin maakunnissa, se osoittautui tehokkaaksi. Girondistit menettivät nopeasti suosiotaan Pariisissa


title: Madame Roland

text: Syyskuun 21. päivänä 1792 kokoontuneessa kansalliskonventissa sekä girondistit ja vuoripuolue äänestivät Ranskan tasavallan puolesta, mutta monet muut näkemykselliset erot huononsivat puolueiden välejä entisestään. Kuninkaan mestaus syksyllä 1792 sai Rolandin jättämään välittömästi eroanomuksensa ministerin tehtävistään.


title: Madame Roland

text: Keväällä 1793 girondistikenraali Charles François Dumouriez siirtyi vihollisen puolelle. Kesäkuussa 1793 madame Roland pidätettiin monen muun girondistin ohella maanpetoksesta syytettynä. Hänen miehensä pääsi pakenemaan ja hankki piilopaikan Rouenista. Myös madame Roland päästettiin vapauteen, mutta pidätettiin nopeasti uudelleen ja vietiin Conciergerien vankilaan. Vankeutensa aikana hän kieltäytyi suostumasta niihin suunnitelmiin, joita määrätyt henkilöt laativat hänen pakoaan varten. Viikon mittaisen oikeudenkäynnin lopputuloksena girondistit todettiin syyllisiksi vastavallankumouksellisiin toimiin, joista langetettiin kuolemantuomio. Madame Rolandin osalta tuomiota ei pantu toimeen heti, vaan häntä pidettiin vankilassa puoli vuotta. Vartijat kohtelivat häntä kunnioittavasti ja vankeusaikanaan hän kirjoitti muistelmansa.


title: Madame Roland

text: Marraskuun 8. päivän iltana 1793 madame Roland noudettiin vankisellistään Conciergeriestä ja kuljetettiin mestauspaikalle. Hänen vankilapäiväkirjansa viimeisiksi sanoiksi jäi hätäisesti kirjoitettu jäähyväislause: ”Luonto, avaa sylisi...oikeudenmukainen Jumala, ota vastaan minut”.


title: Madame Roland

text: Kun Roland sai kuulla vaimonsa kuolemasta, hän jätti piilopaikkansa Rouenin läheltä ja puukotti itsensä kuoliaaksi Coquetonin linnaan johtavalla kujalla. Hänet löydettiin seuraavana aamuna ja haudattiin tien laitaan.


title: Samsung Galaxy S6

text: Samsung Galaxy S6 on Samsung Electronicsin 1. maaliskuuta 2015 julkaisema älypuhelin. Puhelin esiteltiin yhdessä Samsung Galaxy S6 Edgen kanssa Barcelonan MWC-messuilla. Puhelimessa on Androidin Lollipop-käyttöjärjestelmä eli versio 5.1.1. Siihen on myös saatavissa Android 6.0.1, jonka voi ladata puhelimeen ohjelmistopäivityksenä. Vuonna 2017 on saatavilla android 7.0. S6 on Samsung Galaxy S5:n seuraaja.


title: Samsung Galaxy S6

text: Samsung Galaxy S6:ssa on 5,1 tuuman Gorilla 4 lasista valmistettu Quad HD -kosketusnäyttö, sen mitat ovat 143.4 x 70.5 x 6.8 millimetriä ja paino 138 grammaa. Uutuutena puhelimessa on myös se, että sitä voi ladata langattomasti. Tallennustilaa on saatavilla 32, 64 tai 128 gigatavua. Puhelimen takakuori on nyt ensimmäistä kertaa Samsungin puhelimissa lasista. Samsung toi myöhemmin markkinoille myös Samsung Galaxy S6 Edge Plus -mallin.


title: Samsung Galaxy S6 Edge

text: Samsung Galaxy S6 Edge on Samsung Electronicsin 1. maaliskuuta 2015 julkaisema älypuhelin. Puhelin esiteltiin yhdessä Samsung Galaxy S6:n kanssa Barcelonan MCW-messuilla. Puhelimessa on Androidin 7.0 Nougat vuonna 2017 Puhelimesta tekee erikoisen se, että siinä on sivuille asti ylettyvä kaareva näyttö, jolla voi hyödyntää useita toimintoja samanaikaisesti.


title: Samsung Galaxy S6 Edge

text: Puhelimen kaareva näyttö on 5,1 tuuman Gorilla-lasista valmistettu Quad HD -kosketusnäyttö, sen mitat ovat 142.1 x 70.1 x 7.0 millimetriä ja paino 132 grammaa. Tallennustilaa on saatavilla 32, 64 tai 128 gigatavua. Puhelimen takakuori on ensimmäistä kertaa Samsungissa valmistettu lasista.


title: Naisen parhaat vuodet

text: Naisen parhaat vuodet ("A Woman Under the Influence") on John Cassavetesin käsikirjoittama ja ohjaama yhdysvaltalainen draamaelokuva vuodelta 1974. Se kertoo kolmilapsisen perheen elämästä äidin mielenterveysongelmien keskellä. Pääosaa Mabelia esittää Cassavetesin vaimo Gena Rowlands ja tämän miestä Nickiä televisiosarjan "Columbo" nimiroolista tunnetuksi tullut Peter Falk. Rowlands sai roolistaan Golden Globe -palkinnon ja oli ehdolla Oscar-palkinnon saajaksi.


title: Naisen parhaat vuodet

text: Los Angelesin lähiössä asuva Mabel Longhetti (Rowlands) on kolmen 5–10-vuotiaan lapsen äiti, joka rakastaa rakennusalalla työskentelevää miestään Nickiä (Falk) ja haluaa miellyttää häntä kaikin tavoin. Mabelin yhä oudommaksi käyvä käytös alkaa kuitenkin huolestuttaa sekä aviomiestä että heidän sukulaisiaan ja ystäviään, ja Mabel lähetetään vastoin tahtoaan puoleksi vuodeksi hoitoon psykiatriseen sairaalaan. Lasten yksinhuoltajaksi joutuva Nick ei osaa kasvattajan rooliaan yhtään paremmin kuin lasten äitikään. Nick on työpaikalla kireä eikä halua kenenkään puhuvan hänen perheensä asioista. Puolen vuoden kuluttua Mabel palaa sairaalasta kotiin, jonne Nick on järjestänyt yllätyskutsut kymmenine vieraineen. Viime hetkellä ennen Mabelin saapumista hän tulee toisiin ajatuksiin ja lähettää vieraat kotiin lähimpiä sukulaisia lukuun ottamatta. Mabel saapuu kotiin, mutta ei kestä edes lähimpiensä – omien ja miehensä vanhempien sekä lastensa – tapaamista kerralla vaan ajautuu psykoosiin ja yrittää viillellä itseään. Nick ja Mabel pyytävät sukulaisia poistumaan, laittavat lapset nukkumaan ja jäävät talon alakertaan kaksistaan. Elokuva päättyy ilman selvää loppuratkaisua.


title: Naisen parhaat vuodet

text: John Cassavetesin vaimo Gena Rowlands kehotti miestään kirjoittamaan häntä varten näytelmän, joka tutkisi nykyajan naisten ongelmia. Näytelmäkäsikirjoituksesta tuli kuitenkin niin rankka, ettei Rowlands uskonut kykenevänsä esittämään rooliaan useita kertoja viikossa teatterissa. Niinpä Cassavetes sovitti tarinan elokuvakäsikirjoitukseksi, mutta rahoituksen saaminen keski-ikäisen naisen mielenterveysongelmista kertovaan elokuvaan ei ollut helppoa. Suurten tuotantoyhtiöiden kieltäydyttyä Cassavetes otti lainaa taloaan vastaan ja keräsi rahoitusta myös ystäviltään, kuten Nickin rooliin valitulta Peter Falkilta, joka sijoitti elokuvaan puoli miljoonaa dollaria.


title: Naisen parhaat vuodet

text: Elokuvan tuotantoryhmä koostui American Film Instituten opettajista ja opiskelijoista, koska Cassavetes oli tuolloin nimitettynä elokuvakoulun ensimmäiseksi residenssiohjaajaksi. Kuvaukset tehtiin Hollywood Boulevardilla sijainneessa omakotitalossa, ja pienen budjetin vuoksi muun muassa Gena Rowlands huolehti itse omasta kampauksestaan ja meikkauksestaan.


title: Naisen parhaat vuodet

text: "Naisen parhaat vuodet" on ilmeisesti ensimmäinen amerikkalainen independent-elokuva, joka onnistuttiin levittämään maanlaajuisesti käyttämättä normaaleja levityskanavia. Sitä esitettiin art house -teattereissa ja yliopistojen elokuvanäytännöissä, joissa Cassavetes ja Falk olivat usein läsnä keskustelemassa yleisön kanssa teoksesta.


title: Naisen parhaat vuodet

text: Cassavetes ja Rowlands saivat elokuvasta parhaan ohjaajan ja parhaan naispääosan Oscar-ehdokkuudet. Golden Globe -tapahtumassa Rowlands palkittiin parhaasta naispääosasta, minkä lisäksi Cassavetes oli ehdolla parhaasta ohjauksesta ja käsikirjoituksesta sekä elokuva vuoden parhaana draamaelokuvana.


title: Naisen parhaat vuodet

text: Elokuvakriitikko Roger Ebert piti "Naisen parhaita vuosia" Cassavetesin parhaana teoksena vuoden 1984 elokuvan "Tunteiden virrat" ohella. Vuonna 1990 Yhdysvaltojen National Film Registry nimesi elokuvan yhdeksi viidestäkymmenestä kulttuurisesti, historiallisesti tai esteettisesti merkittävistä amerikkalaiselokuvista.


title: Mikail Bill

text: Mikail Bill (tunnetaan paremmin pelaajanimellään Maikelele; s. 3. toukokuuta 1991) on ruotsalainen tietokonepelaamisen ammattilainen. Hän pelaa a eli CS:GO:ta. Bill kuului vuosina 2014-2015 kotimaansa Ninjas in Pyjamas-joukkueeseen, joka on yksi maailman tunnetuimmista CS:GO -joukkueista. Hän liittyi Ninjas in Pyjamasiin marraskuussa 2014, jota ennen hän edusti Unwanted-joukkuetta. Helmikuussa 2015 Bill siirtyi pois Ninjas in Pyjamasista.


title: Mikail Bill

text: Bill on voittanut Ninjas in Pyjamasin kanssa Winter Assemblyn tammikuussa 2015. Hänellä on myös edelliseen joukkueensa, LGB eSportsin kanssa yksi turnausvoitto. Bill tunnetaan taiteilijanimellä Maikelele. Aiemmin hänet on tunnettu taiteilijanimellä eksem.


title: Playing with Numbers

text: Playing with Numbers on irlantilaisen laulaja-lauluntekijä Molly Sterlingin kappale, joka edusti Irlantia Eurovision laulukilpailussa 2015.


title: Playing with Numbers

text: Kappale kilpaili toisessa semifinaalissa, jossa se sai 35 pistettä, jäi sijalle 12 eikä selviytynyt finaaliin.


title: Václav Noid Bárta

text: Václav Bárta (tunnetaan paremmin taiteilijanimellään Václav Noid Barta; s. 27. lokakuuta 1980 Praha) on tšekkiläinen laulaja-lauluntekijä, näyttelijä ja malli. Hän edustaa kotimaataan vuoden 2015 Eurovision laulukilpailussa Itävallan Wienissä yhdessä Marta Jandován kanssa kappaleella "Hope Never Dies". Bártan säveltämä kappale esiintyy toisessa semifinaalissa.


title: Václav Noid Bárta

text: Bárta on esiintynyt yhdessä tv-sarjassa "(Svatby v Benátkách)" ja yhdessä elokuvassa "(Kajinek)". Hän on tehnyt myös mallin töitä.


title: Václav Noid Bárta

text: Hän oli naimisissa Lucie Bílan kanssa vuosina 2006-2008. 7. heinäkuuta 2014 hän meni naimisiin Gabriela Dvořákován kanssa.. Heillä on tytär Tereza.


title: Aleksei Jesin

text: Aleksei Jurjevitš Jesin (; s. 3. joulukuuta 1987 Kolomna) on venäläinen pikaluistelija. Jesin on 181 senttimetriä pitkä ja painaa 80 kilogrammaa.


title: Aleksei Jesin

text: Jesin on osallistunut kaksiin talviolympialaisiin vuosina 2010 ja 2014. Paras henkilökohtainen sijoitus on 16:s sija 500 metriltä vuodelta 2014 Sotšista. Samoissa kisoissa hän oli joukkuetakaa-ajossa kuudes. Jesin on osallistunut myös 17 kertaa MM-kilpailuihin: seitsemiin matkakohtaisiin MM-kilpailuihin ja kymmenen kertaa sprinttereiden MM-kilpailuihin. Hänellä on yksi pronssimitali vuoden 2015 sprinttereiden MM-kilpailuista Astanasta. Vuonna 2016 hän oli seitsemäs. Matkakohtaisissa kilpailuissa hän on ollut neljäs 1 000 metrillä ja viides 500 metrillä 2016. EM-kilpailujen sprinttiottelussa hän oli neljäs 2017.


title: Aleksei Jesin

text: Jesin on kilpaillut pikaluistelun maailmancupissa kaudesta 2006–2007 alkaen. Hänen ainoa henkilökohtainen palkintosijansa on toinen tila 500 metrillä Heerenveenissä joulukuussa 2015. Joukkuetakaa-ajossa hän on ollut kaudella 2007-2008 kolmas Heerenveenissä. Joukkuesprintissä hänellä on kolme kakkossijaa ja neljä kolmossijaa.


title: Nathalie Schwarz

text: Nathalie Schwarz (s. 29. kesäkuuta 1993 Linz) on itävaltalainen maastohiihtäjä. Schwarz edustaa SU Zwettliä.


title: Nathalie Schwarz

text: Schwarz debytoi maastohiihdon maailmancupissa tammikuussa 2014 Szklarska Poręban kymmenen kilometrin perinteisen hiihtotavan kilpailussa sijoittuen sijalle 23. Näin ollen hän saavutti heti uransa ensimmäiset maailmancupin pisteensä. Schwarzin paras sijoitus maailmancupissa on 20:s sija, jonka hän saavutti vuoden 2015 Tour de Skin viimeiseltä etapilta Val di Fiemmestä ollen siis samalla kiertueen 20:s.


title: Nathalie Schwarz

text: Schwarz osallistui vuoden 2014 talviolympialaisiin Sotšissa, jossa hän oli parhaimmillaan henkilökohtaisilla matkoilla 38:s kymmenen kilometrin kilpailussa. Viestissä hän oli 13:s. Schwarz kilpaili myös vuoden 2015 MM-kilpailuissa Falunissa, jossa hän oli parhaimmillaan yhdistelmäkilpailun 38:s. Schwarzilla on yksi EM-kulta sprintistä vuodelta 2011.


title: Nathalie Schwarz

text: Schwarzin isä Alois Schwarz oli myös maastohiihtäjä. Hän kuoli auto-onnettomuudessa vuonna 1999 Nathalien ollessa vasta viisivuotias.


title: Luettelo Iranin ilmavoimien kalustosta

text: Tämä on luettelo Iranin ilmavoimien nykyisestä kalustosta.


title: M-Files (tiedonhallintaohjelmisto)

text: M-Files on tiedonhallintaohjelmisto, jonka on kehittänyt suomalainen M-Files Oy. M-Files auttaa toimistotyöntekijöiden perusongelmassa, tiedostokaaoksessa. Perinteisesti asiakirjat on tallennettu tietokoneella kansioihin, mutta M-Filesissa tiedonhallinta perustuu tiedon ominaisuuksiin ja metatietoihin eli sisältöä kuvaileviin tietoihin. Tällöin käyttäjän ei tarvitse muistaa, mihin kansioon jokin tieto on tallennettu. M-Filesin tiedonhallinta sekä tiedon jakaminen ja suojaaminen perustuvat metatietojen hyödyntämiseen, jolloin tietoa ei luokitella perinteisen kansiohierarkian vaan sisällön perusteella.


title: M-Files (tiedonhallintaohjelmisto)

text: M-Files-ohjelmiston uusin versio "M-Files 2018" on julkaistu joulukuussa 2017.


title: M-Files (tiedonhallintaohjelmisto)

text: M-Files tarjoaa yrityksille ratkaisuja muun muassa dokumenttienhallintaan, tiedonhallintaan, yritystietojen hallintaan, laadunhallintaan, sopimuksen elinkaaren hallintaan, asianhallintaan, projektinhallintaan, henkilöstöhallintoon, tietueiden hallintaan, arkistointiin sekä henkilöstön koulutukseen. M-Files-tiedonhallintaohjelmisto auttaa yrityksiä käsittelemään ja hallitsemaan tietoja, kuten tiedostoja, dokumentteja, projekteja ja liiketoimintaprosesseja. Sähköiset asiakirjat tallennetaan perinteisesti tietokoneen kansioihin, josta M-Filesin ohjelmisto etsii niistä asioita metatietojen eli sisältöä kuvailevien tietojen avulla, ilman, että niitä täytyy siirtää mihinkään. Käyttäjän ei siis tarvitse muistaa, mihin kansioon jokin tieto on tallennettu, vaan tietoa hallitaan sen perusteella, mitä se on. Tieto voidaan etsiä esimerkiksi asiakkaan, projektityypin, päivän, tilan tai muun kriteerin perusteella. Tiedot löytyvät myös mobiilisti, vaikka ne olisivat verkkolevyllä, Sharepointissa, Salesforcessa tai Boxissa. Metatietojen ansiosta dokumentit linkittyvät muihin asiaan liittyviin sisältöihin. Esimerkiksi myyntijärjestelmän asiakastietoja haettaessa järjestelmä näyttää myös verkkolevyllä olevan asiakassopimuksen.


title: M-Files (tiedonhallintaohjelmisto)

text: Aiemmin M-Files toimi niin, että erilaisissa järjestelmissä oleva tieto tallennettiin M-Files-ohjelmaan, mutta vuonna 2016 M-Filesiin lisättiin niin kutsuttu älykerrosratkaisu, teknologia, joka mahdollistaa tiedon löytämisen ja hallinnan tiedon merkityksen ja sisällön perusteella riippumatta siitä, sijaitseeko tieto esimerkiksi verkkolevyillä tai pilvipalveluissa. Älykerros on ikään kuin tietojärjestelmien päällä ja se yhdistää useat eri järjestelmät ja tietovarastot asiayhteyden perusteella niin, että itse tiedostot on mahdollista säilyttää alkuperäisillä sijaintipaikoillaan. Näin muissa tiedonhallintajärjestelmissä tai verkkolevyillä olevia dokumentteja voidaan katsella myös M-Filesin kautta. Metatietoihin perustuva älykerros hyödyntää tehokasta hakumoottoria, automaattista luokittelua, luonnollisen kielen käsittelyä (NLP) ja koneellista oppimista, joiden avulla tieto voidaan jäsentää sen merkityksen ja arvon mukaan. Ohjelmisto osaa myös ymmärtää, onko tieto arvokasta tai kriittistä tai vähemmän arvokasta.


title: M-Files (tiedonhallintaohjelmisto)

text: M-Filesia voi käyttää paikallisena ohjelmistona, pilvi- tai hybridiratkaisuna tai mobiilisovelluksella. Hybridiratkaisussa organisaatiot voivat yhdistää pilvipalveluita olemassa oleviin konesalijärjestelmiin, kuten SAP, Microsoft Dynamics GP ja AX. M-Filesin konesaliratkaisu voidaan integroida myös olemassa oleviin pilvipohjaisiin yrityssovelluksiin, kuten Salesforce, Microsoft Dynamics Online tai NetSuite. M-Files on integroitavissa yrityksen CRM-, ERP- ja muihin liiketoimintajärjestelmiin, kuten Microsoft Office, SharePoint ja Microsoft Dynamics, Salesforce CRM, NetSuite, Autodesk AutoCAD ja AutoCAD LT, Autotask, Sage 200, DocuSign ja Lotus Notes.


title: M-Files (tiedonhallintaohjelmisto)

text: M-Filesin ominaisuuksiin kuuluu muun muassa sisällön- ja prosessienhallintatoimintoja, kuten esimerkiksi


title: M-Files (tiedonhallintaohjelmisto)

text: M-Files mahdollistaa muun muassa


title: M-Files (tiedonhallintaohjelmisto)

text: Dokumentteja voi skannata M-Filesin yhteydessä toimivalla OCR-tekniikalla. M-Filesin OCR-moduuli tukee 137 kieltä. Itse tuotteessa kieliversioita oli 33 vuonna 2018.


title: M-Files (tiedonhallintaohjelmisto)

text: M-Filesin tiedonhallintaratkaisuja myydään (Enterprise Content Management) eli ECM-markkinoilla. ECM tarkoittaa koko organisaation kattavaa tiedonhallintaa, joka pyrkii yhdistämään perinteisesti erillään olleet ”siilot” yhdeksi kokonaisuudeksi, jota hallinnoidaan yhteisin periaattein ja menetelmin.


title: M-Files (tiedonhallintaohjelmisto)

text: M-Filesin asiakkaiden joukossa on sekä pieniä ja keskisuuria yrityksiä sekä suuryrityksiä, jotka toimivat esimerkiksi palvelualoilla, rahoituksessa, suunnittelu- ja rakennusalalla ja energia-alalla. Tyypillisiä asiakkaita ovat esimerkiksi konsulttitalot, lakiasiantoimistot ja teollisuusyritykset.


title: Erythropalaceae

text: Erythropalaceae on pieni trooppinen kasviheimo, joka kuuluu koppisiemenisten Santalales-lahkoon ja on siten santelikasvien (Santalaceae) sukulainen.


title: Erythropalaceae

text: Heimon kasvit ovat puita, pensaita tai liaaneja, joilla on kärhivarsia. Kasvit ovat toisinaan maitiaisnesteellisiä. Lehdet sijaitsevat kierteisesti tai kaksirivisesti. Kukat sijaitsevat ryhmissä tai viuhkomaisesti. Verholehdet ovat enemmän tai vähemmän erillisiä ja terälehdet toisinaan yhteen kasvaneita. Heteet ovat joko verho- tai terävastaisia tai niitä on kaksi kertaa terälehtiä enemmän. Pohjuksessa on tavallisesti kehrä. Sikiäin on enemmän tai vähemmän kehänalainen ainakin suvussa "Erythropalum", vartalo on lyhyt, luotti toisinaan enemmän tai vähemmän liuskainen. Hedelmä avautuu viideksi liuskaksi "Erythropalum"-suvussa, ja suvussa "Heisteria" verhiö laajenee huomattavasti hedelmän suojaksi. Siemenen endospermi on tärkkelyspitoinen tai öljyinen.


title: Erythropalaceae

text: Erythropalaceae on levinnyt lähes kaikkialle tropiikkiin Madagaskaria ja osia Malaijien saaristosta lukuun ottamatta. Eniten lajeja on Keski- ja Etelä-Amerikassa.


title: Erythropalaceae

text: Heimossa on neljä sukua ja 40 lajia, joista 30 suvussa "Heisteria".


title: Love Injected

text: Love Injected on latvialaisen laulaja-lauluntekijä Aminata Savadogon kappale, joka edusti Latviaa Eurovision laulukilpailussa 2015.


title: Love Injected

text: "Love Injected" kilpaili toisessa semifinaalissa, jossa se sijoittui toiseksi 155 pisteellä ja selviytyi finaaliin. Finaalissa kappale sai 186 pistettä ja sijoittui kuudenneksi.


title: Black Tar Prophecies Vol 5 / Palmu

text: Black Tar Prophecies Vol 5 / Palmu on vuonna 2014 ilmestynyt amerikkalaisen Grailsin ja Pharaoh Overlordin split-albumi. "Black Tar Prophecies Vol 5" on viides osa Grailsin varsinaisten albumiensa välillä julkaisemasta sarjasta. Se on mukana myös vuonna 2013 ilmestyneellä "Black Tar Prophecies Vols. 4, 5 & 6" -kokoelmalla. Pharaoh Overlordin "Palmu" käsittää kaksi uutta kappaletta, jotka on äänitetty Jani Viitasen studiolla Tampereella.


title: Strombosiaceae

text: Strombosiaceae on pieni trooppinen puuvartiskasviheimo koppisiemenisten Santalales-lahkossa ja on siten santelikasvien sukulainen.


title: Strombosiaceae

text: Lehdet ovat kierteisesti tai kahdessa rivissä. Kukat sijaitsevat ryhmissä ja ovat 4-5-lukuisia. Terävastaiset heteet ovat kasvaneet kiinni terälehtiin, suvussa Scorodocarpus on kymmenen hedettä. Yhdislehtinen sikiäin on tavallisesti kehänpäällinen, vartalo lyhyt tai pitkä. Siemenessä on tärkkelyspitoinen endospermi.


title: Strombosiaceae

text: Heimo kasvaa hajanaisesti tropiikissa.


title: Strombosiaceae

text: Strombosiaceae käsittää kuusi sukua ja 18 lajia.


title: Pallonpitäjä

text: Pallonpitäjä () on pelipaikka amerikkalaisessa jalkapallossa. Pallonpitäjä on kentällä potkumaalitilanteissa. Hänen tehtävänä on ottaa vastaa aloitussyötön antajan syöttämä pelipallo ja asettaa se pystyyn potkaisijaa varten.


title: Pallonpitäjä

text: Pallonpitäjä katsotaan puolustuskyvyttömäksi pelaajaksi potkumaaleissa eikä häneen saa kohdistaa kontaktia. Usein joukkueen toinen tai kolmas pelinrakentaja toimii pallonpitäjänä. Tietyissä kikkapeleissä pallonpitäjä saattaa juosta itse pallon kanssa tai heittää sen jollekin pelaajalle.


title: Pallonpitäjä

text: Harvoin aloituspotkuissa saatetaan käyttää pallonpitäjää mikäli pelipallo ei pysy tiin päällä.


title: Saamelaiskirkko

text: Inarin saamelaiskirkko sijaitsee Inarin kirkonkylällä.


title: Saamelaiskirkko

text: Inarin ensimmäiset kirkot rakennettiin Pielpajärvelle. Asutuksen lisäännyttyä keskustaajamassa sinne rakennettiin kirkko, joka otettiin käyttöön 1895 ja joka tuhoutui talvisodan pommituksessa 4. helmikuuta 1940. Sodan jälkeen päätettiin rakentaa uusi kirkko, jota varten saatiin varat Luterilaisten kirkkojen maailmanneuvoston kautta Amerikan luterilaiselta kirkolta. Kirkon ensimmäiset piirustukset laati Inkeri Visanti ja lopulliset Antero Pernaja. Laura Järvi-Larkaksen jo 1960 suunnittelema kellotapuli rakennettiin vasta kirkon peruskorjauksen yhteydessä 1982.


title: Saamelaiskirkko

text: Kirkon vihki käyttöön juhannuksena 1952 Oulun hiippakunnan piispa Väinö Malmivaara ja vihkimiseen osallistuivat Luterilaisten kirkkojen maailmanliiton edustaja sekä Amerikan luterilaisten kirkkojen edustaja. Vihkimisen yhteydessä oli myös Inarin seurakunnan 300-vuotisjuhla. Kirkkoa on peruskorjattu kahteen otteeseen, 1982 ja 2011. Jälkimmäisen korjauksen jälkeen kirkon siunasi käyttöön Oulun hiippakunnan piispa Samuel Salmi.


title: Saamelaiskirkko

text: Kirkon alttaritaulun "Kristuksen ilmestyminen vaeltavalle saamelaisperheelle" (260x86 cm öljymaalaus kankaalle) maalasi 1937 professori Väinö Saikko. Taulu pelastettiin pommituksessa tuhoutuneesta kirkosta ja sijoitettiin uuteen kirkkoon. Taululla Saikko oli voittanut opetusministeri Uuno Hannulan aloitteesta käydyn kilpailun alttaritauluista.


title: Rahoitusvakausvirasto

text: Rahoitusvakausvirasto () on vuoden 2015 alussa perustettu viranomainen, joka vastaa Suomen kansallisena kriisinratkaisuviranomaisena luottolaitosten ja sijoituspalveluyritysten kriisinratkaisun suunnittelusta sekä päätöksenteosta taloudellisiin vaikeuksiin joutuneiden laitosten toiminnan uudelleen järjestelemiseksi. Rahoitusvakausvirasto toimii osana EU:n yhteistä kriisinratkaisumekanismia. Virasto osallistuu EU:n kriisinratkaisuneuvoston (Single Resolution Board, SRB) työhön ja tekee tiivistä yhteistyötä SRB:n kanssa kriisinratkaisua koskevissa asioissa. Rahoitusvakausvirastolle kuuluu myös arvopaperikeskuksen kriisinratkaisun suunnittelua koskevien viranomaistehtävien hoitaminen. Lisäksi Rahoitusvakausvirasto toimii Suomen kansallisena talletussuojasta vastaavana viranomaisena. Virasto hoitaa talletussuojärjestelmälle kuuluvia tehtäviä, kerää talletussuojamaksut ja päättää talletussuojarahaston maksuvelvollisuudesta. Rahoitusvakausvirasto hallinnoi valtion talouden ulkopuolista rahoitusvakausrahastoa, joka koostuu vakausmaksuina kartutettavasta kriisinratkaisurahastosta ja talletussuojamaksuina kartutettavasta talletussuojarahastosta.


title: MM-rallikausi 1989

text: MM-rallikausi 1989 oli järjestyksessään rallin maailmanmestaruussarjan 17. kausi. Kilpailukalenteri koki pieniä muutoksia, kun Olympus-ralli poistui kalenterista ja Australian ralli tuli uutena kalenteriin. Vastoin pitkiä perinteitä, Ruotsin ralli oli tänä vuonna ensimmäinen osakilpailu ja vasta toisena tuli Monte Carlo -ralli.


title: MM-rallikausi 1989

text: Kausi 1989 meni jälleen Lancian komennossa. Lancia voitti kuusi ensimmäistä kilpailua, missä oli jaossa valmistajien pisteitä. Miki Biasioni voitti mestaruuden ja hänestä tuli toinen tuplamestari.


title: MM-rallikausi 1989

text: Toyota Team Europe oli ainut joka pystyi hieman panemaan kampoihin Lancialle kuskeinaan Juha Kankkunen, Kenneth Eriksson sekä lupaava espanjalainen Carlos Sainz. Lancian alkukauden dominointi oli kuitenkin liikaa Toyotalle, vaikka onnistumisia tuli pitkin kautta, mutta Toyotalla oli vielä paljon teknisiä ongelmia. Kankkunen taisteli kuljettajien toisesta sijasta, mutta taipui kuitenkin kolmannelle sijalle.


title: MM-rallikausi 1989

text: Mitsubishi Ralliart lähti kauteen Galant VR-4 -autolla, jolla saavutettiinkin kaksi osakilpailuvoittoa, kun Mikael Ericson voitti Suomen rallin ja Pentti Airikkala voitti RAC-rallin. Mitsubishi saavutti neljännen sijan valmistajien sarjassa.


title: MM-rallikausi 1989

text: Vuonna 1989 Ruotsin rallia, Uuden-Seelannin rallia sekä Norsunluurannikon rallia ei laskettu mukaan valmistajien maailmanmestaruuskilpailuun.


title: Tell Me Why (Amnan kappale)

text: Tell Me Why on romanialaislaulaja Amnan kappale. Sen julkaisi Roster Music artistin uran ensimmäisenä singlenä 9. toukokuuta 2011. Kappaleen sävellyksestä ja tuotannosta vastasi romanialainen DJ-tuottaja Tom Boxer. Kappale oli ehdolla vuoden 2011 Romanian Music Awardsissa kategoriassa "Paras uuden artistin kappale".


title: Tell Me Why (Amnan kappale)

text: Digitaalinen latausCD


title: Bysanttilainen ja kristillinen museo

text: Bysanttilainen ja kristillinen museo () on historiallinen museo Ateenassa Kreikassa. Museo on keskittynyt bysanttilaisen keskiajan kulttuuriperintöön ja se on alallaan maailman merkittävimpiä. Museo sijaitsee Kolonákin kaupunginosassa Ateenan keskustan itäosassa.


title: Bysanttilainen ja kristillinen museo

text: Museo on perustettu vuonna 1914. Se toimi alun perin Ateenan Akatemian rakennuksessa ja siirtyi nykyiseen sijaintipaikkaansa "Ilísian huvilaan" (βίλα Ιλίσια, "Víla Ilísia") vuonna 1930. Huvila oli aiemmin Piacenzan herttuattaren talviasunto ja tunnetaan siksi myös nimellä "Mégaro Doúkissas tis Plakentías" (Μέγαρο Δούκισσας της Πλακεντίας). Se on valmistunut vuonna 1848. Rakennus muunnettiin museokäyttöön sopivaksi ja sitä on edelleen laajennettu myöhemmin.


title: Bysanttilainen ja kristillinen museo

text: Museon kokoelmiin kuuluu noin 25 000 esinettä. Ne ovat noin vuosilta 200–1900, toisin sanoen bysanttilaisen ajan lisäksi sitä edeltäneeltä myöhäisantiikin ajalta sekä sitä seuranneelta niin kutsutulta jälkibysanttilaiselta ajalta. Suurin osa esineistöstä on peräisin kreikkalaisesta maailmasta sekä Vähästä-Aasiasta ja Balkanilta. Esineistöön kuuluu muun muassa erilaista varhaiskristillistä esineistöä sekä suuri määrä ikoneita (n. 3 500) ja muuta kirkkotaidetta, kuten kirkkojen seinämaalauksia ja mosaiikkeja, kirkkotekstiilejä ja veistoksia, käsikirjoituksia yms.


title: Magne Thomassen

text: Magne Arnfinn Thomassen (s. 1. toukokuuta 1941 Melhus) on entinen norjalainen pikaluistelija. Hän oli maailman kärkiluistelijoita 1960-luvun lopulla ja 1970-luvun alussa.


title: Magne Thomassen

text: Thomassen aloitti pikaluistelu-uransa kaudella 1958–1959 juniorisarjoissa. Kansainvälisen uransa hän aloitti vuoden 1962 EM-kisoissa sijoittuen 12:nneksi ja MM-kisoissa 15:nneksi. Varsinainen läpimurto tapahtui seuraavana vuonna, kun Thomassen alitti kolmen muun norjalaisen kanssa Neuvostoliiton Boris Šilkovin 5 000 metrin maailmanennätyksen. Samana vuonna Thomassen sijoittui EM-kisoissa yhteispisteissä neljänneksi ja MM-kisoissa kuudenneksi. Seuraavan vuoden 1964 olympialaiset Innsbruckissa eivät olleet Thomassenille vielä menestyksekkäät, sillä sijoitukset olivat 500 metrillä 21. ja 1 500 metrillä 9. Olympiavuoden EM-kisoissa sijoitukseksi tuli kohtullisen hyvä kuudes sija.


title: Magne Thomassen

text: Innsbruckin olympialaisten jälkeiset vuodet olivat pikemminkin heikompia kuin olympiavuotta edeltäneet läpimurtovuodet. Sen osoittavat sijoituksetkin – vuoden 1965 EM-kisoissa yhdeksäs ja MM-kisoissa kahdeksas, vuonna 1966 MM-kisoissa Thomassen karsiutui viimeiseltä matkalta loppusijoituksen ollessa 21., vuoden 1967 EM-kisoissa kuudes ja MM-kisoissa jälleen putoaminen viimeiseltä matkalta sijoittuen 17.


title: Magne Thomassen

text: Varsinaiset mitalisijoitukset antoivat odottaa aina vuoteen 1968. Silloin Thomassen saavutti hopeaa Grenoblen 500 metrillä. Lisäksi hän sijoittui 1 500 metrillä neljänneksi. Ennen olympialaisia hän teki uuden 1 500 metrin Davosissa aikaan 2.02,5. Saman vuoden MM-kisoissa hän saavutti vielä hopeaa yhteispisteissä maanmiehensä Fred Anton Maierin jäljessä. Vuoden 1968 erinomaisilla tuloksillaan hän lunasti yhteispisteiden kärkisijan hetkeksi ennen kuin Hollannin Kees Verkerk otti sen haltuunsa. Kaudeksi 1970 hän siirtyi Osloon kehittääkseen harjoitteluaan. Muutokset harjoittelussa johtivatkin menestykseen niin, että hän taisteli vuoden 1970 MM-kisoissa Hollannin Ard Schenkin kanssa mestaruudesta, mutta hävisi.


title: Magne Thomassen

text: Seuraavat kaksi vuotta Thomassen jatkoi vielä uraansa. Hän saavutti pronssia ensimmäisissä sprintterien MM-kisoissa Yhdysvaltain West Allisissa.


title: Magne Thomassen

text: Uransa jälkeen Thomassen on vaikuttanut synnyinseudullaan Melhusissa.


title: Epigrafinen museo

text: Epigrafinen museo () on arkeologinen museo Ateenassa Kreikassa. Museo keskittyy epigrafeihin eli piirtokirjoituksiin ja se on alallaan maailman suurimpia.


title: Epigrafinen museo

text: Museo on perustettu vuonna 1885. Sen kokoelma oli alun perin osa Kansallista arkeologista museota, mutta se toimii nykyään itsenäisenä museona Kansallisen arkeologisen museon rakennuksen eteläsiivessä Exárcheian kaupunginosassa Ateenan keskustan pohjoisosassa.


title: Epigrafinen museo

text: Museon kokoelmiin kuuluu noin 13 500 enimmäkseen kreikankielistä piirtokirjoitusta. Pääosa niistä on antiikin ajalta, 700-luvulta eaa. aina myöhäisantiikkiin ja varhaiselle kristilliselle ajalle. Joukossa on myös joitakin bysanttilaisen ja jälkibysanttilaisen ajan kirjoituksia. Suurin osa kirjoituksista on peräisin Attikan alueelta, mutta joukossa on myös mm. hautakiviä Mystraksesta. Suurin osa epigrafeista on kirjoitettu marmoriin tai kiveen, osassa pohjana on keramiikka.


title: She Bangs (Amnan kappale)

text: She Bangs on romanialaisartisti Amnan kappale. Sen julkaisi Roton Romania artistin uran toisena singlenä 6. helmikuuta 2012. Sanoituksiltaan kappale kertoo naisen tavoittamisesta kaikin laillisin ja laittomin keinoin. Kappaleeseen liittyvä musiikkivideo julkaistiin 26. huhtikuuta 2012. Toisin kuin artistin ensimmäinen single, "She Bangs" ei onnistunut pääsemään listoille.


title: Kansallinen arkeologinen museo (Ateena)

text: Kansallinen arkeologinen museo (), joskus "Kreikan kansallismuseo", on arkeologinen museo Ateenassa Kreikassa. Se on Kreikan suurin ja merkittävin arkeologinen museo ja maailman suurin antiikin Kreikan aarteita esittelevä museo. Museo sijaitsee Exárcheian kaupunginosassa Ateenan keskustan pohjoisosissa.


title: Kansallinen arkeologinen museo (Ateena)

text: Museon aarteisiin kuuluvat muun muassa Akrotírin minolaisaikaiset seinämaalaukset, Mykenestä löydetty niin kutsuttu Agamemnonin kuolinnaamio, monet Kreikan tunnetuimmista marmori- ja pronssiveistoksista, kuten Artemisionin jumalpatsas, sekä Antikytheran kone.


title: Kansallinen arkeologinen museo (Ateena)

text: Kreikan kansallinen museo perustettiin alun perin vuonna 1829. Alkuvaiheessa se toimi Aíginan saarella. Kun pääkaupunki siirrettiin Ateenaan ja kaupungissa alettiin tehdä huomattavia antiikin kohteiden tutkimus- ja kunnostustöitä, myös museo siirrettiin kaupunkiin. Näin syntyi nykyinen Kansallinen arkeologinen museo. Nykyisen museorakennuksen rakentaminen alkoi vuonna 1866 ja se valmistui vuonna 1891.


title: Kansallinen arkeologinen museo (Ateena)

text: Museon suurikokoinen rakennus edustaa uusklassista arkkitehtuuria. Rakennuksen ovat suunnitelleet arkkitehdit Ludwig Lange ja Panagiótis Kálkos sekä sen nykyisen julkisivun Ernst Ziller. Rakennusta on laajennettu 1900-luvun aikana useaan otteeseen.


title: Kansallinen arkeologinen museo (Ateena)

text: Museorakennus on kaksikerroksinen. Siinä on useita siipiä, joiden välissä on atriumpihoja. Rakennuksessa on yhteensä 65 salia, joista suurin osa on näyttelykäytössä. Museossa on myös mm. luentosaleja, kirjakauppa sekä kahvila.


title: Kansallinen arkeologinen museo (Ateena)

text: Koko museon lähiympäristöstä käytetään usein nimitystä "Mouseío". Museon lähimmät metroasemat ovat Viktória ja Omónoia.


title: Kansallinen arkeologinen museo (Ateena)

text: Museon kokoelmiin kuuluu noin 11 000 esinettä. Kokoelmat voidaan jakaa viiteen pääryhmään: Esihistoriallinen kokoelma, kuvanveistokokoelma, pronssiesineiden kokoelma, erikoiskokoelmat (mm. egyptiläinen kokoelma, Stathatoksen kokoelma), sekä keramiikan ja pienten esineiden kokoelma. Esineet ovat peräisin eri puolilta Kreikkaa tehdyistä arkeologisista kaivauksista, hautalöydöistä sekä muun muassa haaksirikkolöydöistä. Osa esineistä on peräisin nykyisen Kreikan ulkopuolisesta antiikin maailmasta. Monet museon kokoelmista ovat saaneet alkunsa yksityisinä kokoelmina ja lahjoituksista.


title: Kansallinen arkeologinen museo (Ateena)

text: Museon esihistoriallinen kokoelma käsittää muinaisesineitä neoliittiselta kaudelta pronssikaudelle, ajalta 6000–1050 eaa. Siihen kuuluvat muun muassa Mykenen kaivauksista tehdyt löydöt, kuten niin kutsuttu Agamemnonin kuolinnaamio; kykladiset idolit; sekä Akrotírista siirretyt minolaisaikaiset seinämaalaukset. Kuvanveistokokoelma esittää koko antiikin Kreikan kuvanveiston kehityskaaren 700-luvulta eaa. 400-luvulle jaa. Monet kokoelman veistokset ovat tunnettuja kuvanveiston merkkipaaluja. Keramiikkakokoelma esittää vastaavasti kreikkalaisen keramiikan kehityksen 1000-luvulta eaa. roomalaiselle ajalle.


title: Kansallinen arkeologinen museo (Ateena)

text: Museon antiikin aikaisen pronssikuvanveiston kokoelma on yksi maailman suurimmista. Pronssiesineisiin kuuluu muun muassa Antikytheran kone. Museon laaja epigrafinen kokoelma on sijoitettu rakennuksen eteläsiivessä toimivaan erilliseen Epigrafiseen museoon.


title: Kansallinen arkeologinen museo (Ateena)

text: Museon tärkeimmät näyttelysalit ovat (yksittäisten kohteiden sijoitus saattaa ajoittain muuttua):


title: Kansallinen arkeologinen museo (Ateena)

text: Esihistoriallinen kokoelma


title: Kansallinen arkeologinen museo (Ateena)

text: Kuvanveistokokoelma


title: Kansallinen arkeologinen museo (Ateena)

text: Pronssikokoelma


title: Kansallinen arkeologinen museo (Ateena)

text: Erikoiskokoelmat


title: Kansallinen arkeologinen museo (Ateena)

text: Keramiikan ja pienten esineiden kokoelma


title: Kansallinen historiallinen museo (Ateena)

text: Kansallinen historiallinen museo () on historiallinen museo Ateenassa Kreikassa. Se toimii kaupungin ydinkeskustassa rakennuksessa, joka on Kreikan vanha parlamenttitalo. Rakennus sijaitsee Stadíou-kadulla lähellä Sýntagma-aukiota.


text: Rakennuksen rakentaminen alkoi vuonna 1858 ja se valmistui vuonna 1875. Se toimi parlamenttitalona valmistumisestaan vuoteen 1932 saakka, jolloin entisestä kuninkaallisesta palatsista tuli Kreikan nykyinen parlamenttitalo. Museo on toiminut rakennuksessa vuodesta 1960.


text: Museo keskittyy esittelemään uudemman Kreikan historiaa, käsittäen ennen kaikkea osmani- ja frankkivallan ajan, Kreikan itsenäisyysliikkeen synnyn ja vapaussodan ajan, itsenäistyneen Kreikan rakentamisen kauden, sekä Balkanin sotien ja Vähä-Aasian sotaretkien ajan. Museossa on suuri määrä erityisesti Kreikan vapaustaisteluun liittyvää aineistoa, aseistusta, maalauksia, kuvapatsaita sekä muuta taidetta, sekä merkkihenkilöille kuulunutta omaisuutta. Museon kokoelma on peräisin Kreikan historialliselta ja etnologiselta yhdistykseltä.


title: Amna

text: Amna, oikealta nimeltään Cristina Andreea Muşat (s. 14. helmikuuta 1985 Slatina, Romania) on romanialainen laulaja-lauluntekijä. Hän nousi kuuluisuuteen vuonna 2011 yhdessä Tom Boxerin kanssa kappaleella "Tell Me Why", joka nousi listoille Romaniassa ja Espanjassa.Vierailut


title: She Bangs

text: She Bangs on Ricky Martinin kappale hänen Sound Loaded-studioalbumilta. Ylätempoinen salsa-tyylinen kappale kertoo laulajan kaksimielisestä ihastumisesta naiseen. Kappale auttoi Martinia jatkamaan maailmanlaajuista menestystään.


title: She Bangs

text: Kappaleen sanoitti Desmond Child, joka oli sanoittanut myös Martinin ykköshitti "Livin' la Vida Locan" kuten myös Bon Jovin sekä muiden 1980- ja 1990-lukujen rockartistien kappaleita. Kappaleen toinen sanoittaja oli Martinin entinen yhtyetoveri Draco Rosa yhtyeestä Menudo. Kappaleen tuottivat Rosa sekä vastaava sanoittaja Walter Afanasieff; Afanasieff oli voittanu vuotta aiemmin Grammy-palkinnon kun hän oli tuottanut Celine Dionin kappaleen "My Heart Will Go On".


title: She Bangs

text: Sound Loaded oli jatkoa Martinin vuoden 1999 omaa nimeään kantavalle crossover läpimurto-albumille ja "She Bangs" julkaistiin radioissa "Sound Loaded"-albumin ensimmäisenä singlenä. Kappale saavutti Yhdysvalloissa lukuisia Billboardin listoja 7. lokakuuta 2000 alkavalla viikolla sekä saavutti ympäri maailmaa listasijoituksia pitkin marras-, joulu- ja tammikuuta. Huolimatta selvästi ennen digitaalista aikakautta tapahtuneesta julkaisusta kappaletta on myyty Yhdysvalloissa digitaalisesti jo 152 000 kopiota.


title: Jameia

text: Jameia on romanialaislaulaja Antonia Iacobescun kappale. Sen julkaisi Roton Music artistin uran yhdeksäntenä singlenä 3. syyskuuta 2012. Sanoituksiltaan kappale kertoo siitä kuinka artisti yrittää saada toveriaan huomioimaan tämän sekä sen vaikutuksista. Kappaleelle on tehty musiikkivideo, joka julkaistiin 19. syyskuuta 2012. Kappale on päässyt listoilleen kotimaassaan Romaniassa, jossa sen paras sijoitus oli Romanian Chart Top 40-listan sijalle kolme sekä Bulgariassa, jossa se pääsi Bulgaria Singles Top 40-listan sijalle kaksikymmentäkolme.


title: Jameia

text: Digitaalinen lataus


title: Enttu

text: Enttu on Kanta-Hämeessä Humppilassa Huhtaalla sijaitseva lampi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.


title: Enttu

text: Lammen pituus on 90 metriä ja leveys 30 metriä. Sillä ei ole laskujokea vaan sen vedet suotuvat viereiseen suohon ja jatkavat siitä edelleen Lähdeojaa myöten Jänhijokeen.


title: Enttu

text: Enttu sijaitsee Huhtaan kylän poikki kulkevan harjun päässä, missä on suppamaisia painanteita. Sähkölinja ylittää lammen.


title: Enttu

text: Enttu tunnetaan parhaiten Entun tanssilavan takia.


title: Jänijärvi

text: Jänijärvi on Kanta-Hämeessä Tammelassa sijaitseva järvi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.


title: Jänijärvi

text: Järven pinta-ala on 82 hehtaaria ja sen pituus on 3,1 kilometriä ja leveys 450 metriä. Järvi on luoteis-kaakko-suuntainen. Järveen laskee metsä- ja suo-ojia eri suunnilta. Suurin tulojoki on Heinijoki, joka tuo Jänhijoen valuma-alueen yläosan vedet Heinijärvestä Jänijärveen. Järven luusua sijaitsee järven luoteisrannalla, josta saa alkuunsa 27 kilometriä pitkä Jänhijoki, joka alkaa kuitenkin Peräjoen nimisenä.


title: Jänijärvi

text: Järven rantaviiva on 7,4 kilometriä pitkä ja ranta on pääosin moreeni- ja kalliopohjaista metsämaastoa. Järven pohjoisosaan rajautuu peltomaata ja sen eteläpuolella on laaja ojitettu Kärjensuo. Etenkin järven itärannoilla on runsaasti loma-asuntoja (lähes sata asuntoa ). Tammelan ja Forssan välinen raja kulkee järven länsipuolella lähimmillään 400 metrin päässä.


title: Jänijärvi

text: Järven vedenlaatua on tutkittu vuosina 1975−2009 kahdesta mittauspaikasta. Näiden havaintojen mukaan vesi on humuspitoista ja tummaa. Järvi luokitellaan reheväksi ja talvisin veden happipitoisuudet alenevat ja fosforipitoisuudet kasvavat.


title: Jänijärvi

text: Järven luusuaan suunnitellaan pohjapatoa hillitsemään vedenkorkeuden suuria vaihteluita.


title: Jänijärvi

text: Järvessä harrastetaan veneilyä ja virkistyskalastusta. Järvellä on toteutettu hoitokalastusta, jolla on poiustettu suuri määrä pikkukalaa. Siihen on istutettu planktonsiikaa ja järvisiikaa.


title: Jänijärvi

text: Vuoden 2012 koekalastuksella havaittiin seuraavat kalalajit: ahven, hauki, kuha, siika, salakka, pasuri ja lahna.


title: Koivistonlammi

text: Koivistonlammi on Kanta-Hämeessä Humppilan keskustassa sijaitseva lampi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.


title: Koivistonlammi

text: Lammen pinta-ala on 2,5 hehtaaria ja sen pituus on 250 metriä ja leveys 150 metriä. Sen rantaviiva on 0,68 kilometriä pitkä ja ranta on pääosin harjuun liittyvää kangasmetsää. Lampi sijaitsee Humppilan keskustassa.


title: Koivistonlammi

text: Lammen länsiranta on puistoa, jossa on Humppilan keskustan uimaranta.


title: Laikkalammi

text: Laikkalammi on Kanta-Hämeessä Jokioisissa Lamminkylässä sijaitseva lampi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.


title: Laikkalammi

text: Lammen pituus on 150 metriä ja leveys 80 metriä. Sen ranta on pääosin kangasmetsää ja se rajautuu Kukonharjuun. Lampi on harjun kylkeen jääkaudella syntynyt suppa.


title: Laikkalammi

text: Laikkalampi on hypertrofinen eli erittäin runsasravinteinen lampi. Vuonna 1997 vesi oli hapetonta yli 1,5 metrin syvyydessä. Vielä 1970-luvulla ihmiset muistavat sen olleen kirkasvetinen lampi. Lampea kunnostettiin vuonna 1998 lisäämällä siihen 23 m³ kipsiä, joka selkeytti lammen vettä. Samalla tutkittiin käsittelyn vaikutuksia lammen muihin parametreihin.


title: Setälänlammi

text: Setälänlammi on Kanta-Hämeessä Jokioisissa Minkiön aseman läheisyydessä sijaitseva lampi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.


title: Setälänlammi

text: Lammen pinta-ala on 2,5 hehtaaria ja sen pituus on 160 metriä ja leveys 250 metriä. Lammen läpi virtaa Jänhijoki. Sen rantaviiva on 0,72 kilometriä pitkä ja ranta on pääosin harjuun liittyvää kangasmaastoa, jota ympäröivät peltomaat.


title: Setälänlammi

text: Lampi lienee syntynyt hiekkamaahan, jota joki on kuljettanut helposti pois.


title: Setälänlammi

text: Setälänjärven alkuperäinen nimi oli "Jänhijärvi" eli Jäniksen järvi tai "Janhilammi", kuten se oli kirjoitettuna Kalmbergin kartastoon vuonna 1855−56. Tämä nimiö liittyy ilmeisesti myös joen alkuperäiseen nimeen, koska toinen näistä on nimennyt toisen. Joen alkuosaa kutsuttiin 1800-luvulla toisaalta myös "Kiipunjoeksi" Kiipun kylän mukaan. Jänhilammi sijaitsi jo tuolloin Jänhijoen kylän peltoaukean sisällä.


title: Yöninlammi

text: Yöninlammi on Kanta-Hämeessä Jokioisissa sijaitseva lampi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.


title: Yöninlammi

text: Lammen pituus on 100 metriä ja leveys 50 metriä. Sen luusua sijaitsee järven luoteisrannalla, josta saa alkuunsa 2,2 kilometriä pitkä Yöninoja, joka laskee Jänhijokeen. Ranta on pääosin metsäistä suomaastoa, mutta yhtä sivua reunustaa Kullaanharju.


title: Yöninlammi

text: Latovainion kylässä oleva pohjavesialue muodostuu Kullaanharjun ympärille. Harjun kupeessa sijaitseva Yönninlammi kerää pohjavettä ympäristöstään ja sen reservi muodostuu 50−70 metriä paksusta harjukerrostumasta. Yönninlammi on lupaava raakavedenlähde ja se voisi antaa vettä 200 m³ vuorokaudessa.


title: Belait (Brunei)

text: Belait on Brunein läntisin piirikunta. Piirikunta on saanut nimensä alueella asuvan belait-kansan mukaan. Piirikunnan pääkaupunki on Kuala Belait.


title: Belait (Brunei)

text: Belait rajoittuu pohjoisessa Etelä-Kiinan mereen, idässä Tutongin piirikuntaan ja Malesiaan etelässä ja lännessä. Piirin pinta-ala on 2 727 km, mikä on noin puolet Brunein valtion pinta-alasta. Vuonna 2011 piirikunnassa oli 60 744 asukasta.


title: Ağrın maakunta

text: Ağrın maakunta on yksi Turkin 81 maakunnasta. Maakunnan pinta-ala on 11 376 km ja se sijaitsee maan itäosassa Iranin rajalla. Pohjoisessa maakunta rajoittuu Karsin maakuntaan, koillisessa Iğdırin maakuntaan, etelässä Vanin maakuntaan, lounaassa Muşin ja Bitlisin maakuntaan ja luoteessa Erzurumin maakuntaan. Maakunnan pääkaupunki on Ağrı.


title: Ağrın maakunta

text: Vuoden 2015 lopussa arvioitu väkiluku oli 547 210.


title: Ağrın maakunta

text: Maakunta on jaettu kahdeksaan piirikuntaa.


title: Wayne Moore

text: Wayne Richard Moore (30. marraskuuta 1931 Bridgeport, Connecticut – 20. helmikuuta 2015 Trumbull, Connecticut) oli yhdysvaltalainen uimari ja olympiavoittaja.


title: Wayne Moore

text: Moore kuului Yhdysvaltain olympiakultaa 4×200 metrin vapaauintiviestissä voittaneeseen joukkueeseen Helsingissä 1952. 400 metrin vapaauinnissa hän sijoittui kuudenneksi.


title: Wayne Moore

text: Moore kuoli pitkällisen sairauden jälkeen 83-vuotiaana 20. helmikuuta 2015.


title: Sam Byram

text: Samuel Mark ”Sam” Byram (s. 16. syyskuuta 1993 Thurrock) on englantilainen jalkapalloilija, pelipaikaltaan oikea laitapuolustaja. Hän pelaa Englannin mestaruussarjan Leeds Unitedissa.


title: Sam Byram

text: Byram teki debyyttinsä kasvattajaseuransa edustusjoukkuessa kauden 2012–2013 alussa.


Ukrainan ortodoksinen kirkko – Moskovan patriarkaatti () on Venäjän ortodoksisen kirkon eli Moskovan patriarkaatin alainen, vuodesta 1990 lähtien kuitenkin autonomisesti toiminut kirkko Ukrainassa. Moskovan patriarkaatiin kuuluvana se on kanonisoitu, eli muut ortodoksisen maailman kirkot tunnustavat sen aseman. Kirkon päämiehenä on kesästä 2014 alkaen toiminut Kiovan ja koko Ukrainan metropoliitta Onufri ().
Razumkov-tutkimuskeskuksen vuonna 2006 tekemän mielipidetiedustelun perusteella Moskovan patriarkaattin Ukrainan ortodoksinen kirkko oli Ukrainan toiseksi suosituin kirkko. Vastaajista 10,9 prosenttia kuului siihen, mikä oli 29,4 prosenttia uskovista. Kyselyyn vastanneiden enemmistö (62,5 prosenttia vastaajista) kertoi kuitenkin, ettei ole uskova tai kuulu mihinkään kirkkoon.


title: Eider

text: Eider () on 188 kilometriä pitkä joki Schleswig-Holsteinin osavaltiossa, Pohjois-Saksassa. Joki saa alkunsa pienistä puroista Kielin eteläpuolella ja virtaa pohjoiseen Westenseen läpi Kieliin, jossa se kääntyy länteen laskien lopulta Pohjanmereen.


title: Eider

text: Eider on kulkukelpoinen Rendsburgiin asti. Tämän jälkeen joki yhdistyy Kielin kanavaan, jota pitkin voi kulkea Itämerelle. Eiderin merkittävimmät sivujoet ovat Sorge ja Treene. Joen suulle rakennettiin vuonna 1973 viiden kilometrin mittainen Eiderin tulvapato ("Eidersperrwerk").


title: Eider

text: Antiikin aikaan roomalaiset käyttivät Eiderista nimitystä "Romani terminus imperii", Rooman valtakunnan (pohjoinen) raja. Myös Pyhä saksalais-roomalainen keisarikunta näki joen pohjoisrajanaan. Joesta tuli sittemmin Schleswigin ja Holsteinin välinen raja. Tanskassa Eideria pidettiin valtakunnan historiallisena etelärajana, sillä kuningas Hemming ja Kaarle Suuri olivat vuonna 811 sopineet rajan kulkevan siinä. Tanskan kansallisliberaalit ajoivat 1840-luvulta vuoteen 1864 Tanskan virallisena ulkopolitiikkana niin sanottua Eider-politiikkaa, jonka tarkoituksena oli yhdistää Schleswig kokonaan Tanskaan ja vakiinnuttaa valtakunnan eteläraja uudelleen Eiderille. Tämä johti kahteen sotaan Tanskan ja Saksan valtioiden välillä.


title: Eider

text: Joen nykyisen nimen varhaisin tunnettu muoto on 800-luvulla käytetty "Egidorae fluminis", joka on mahdollisesti johdettu muinaissaksista.


title: Toimisto- ja liikekeskus Dixi

text: Dixi on toimisto-, liike- ja matkakeskus Vantaan Tikkurilassa, Tikkurilan rautatieaseman yhteydessä. Dixi sijaitsee pääradan länsipuolella, vanhan asemarakennuksen pohjoispuolella.


title: Toimisto- ja liikekeskus Dixi

text: Dixin ensimmäinen vaihe koostuu kauppakeskuksesta, toimistotornista, katutason linja-autoterminaalista sekä parkkihallista. Dixin 15. tammikuuta 2015 avattu kauppakeskus on kolmekerroksinen. Tiloissa on kolmisenkymmentä liikettä, muun muassa kioskeja, kahviloita ja ravintoloita, erikoisliikkeitä, lääkäriasema, kampaamoja, Vantaan yhteispalvelupiste (Vantaa-info) ja VR:n lipunmyynti sekä päivittäistavarakauppana S-market. Tikkurilan aseman bussiterminaali siirtyi Dixiin ja bussit ajavat kauppakeskuksen avoimeen alakerrokseen.


title: Toimisto- ja liikekeskus Dixi

text: Rakennuksen ensimmäisen vaiheen kokonaispinta-ala on noin 34 000 neliömetriä. Kauppakeskuksen osuus on noin 8 300 ja toimistotornin noin 8 400 neliötä. Viidensadan auton pysäköintihalli vie noin 17 300 neliötä. Kauppakeskuksen omistaa Nordic Real Estate Partners ja toimistotorniosan Keskinäinen Eläkevakuutusyhtiö Ilmarinen. Toimistotornin 4.–11. kerroksissa toimivat muun muassa HUS, Terveystalo ja Barona.


title: Toimisto- ja liikekeskus Dixi

text: Puretun vanhan lipunmyyntirakennuksen paikalle rakennettiin Dixin toinen vaihe; 12-kerroksinen toimisto- ja liiketiloja käsittävä osuus. Toisen rakennusvaiheen liiketilat avautuivat 27. huhtikuuta 2017. Vuoteen 2019 mennessä on tarkoitus rakentaa myös Dixin kolmas ja neljäs rakennusvaihe. Dixin suunnitellaan valmistuvan kokonaisuudessaan vuonna 2019. Keskuksen laajuudeksi on hahmoteltu noin 57 000 neliömetriä.


title: Toimisto- ja liikekeskus Dixi

text: Dixiin pääsee rakennuksen länsipuolelta Ratatieltä (myös linja-autoaseman saapuva liikenne) tai Tikkurilan rautatieaseman laitureilta rakennuksen 3. kerrokseen liittyvää katettua lasiseinäistä asemasiltaa pitkin. Asemasilta ja pääosa Tikkurilan aseman asemalaitureista on Jokiniemen kaupunginosan puolella. Dixi ei kuitenkaan lue asemasillan palveluja osaksi kauppakeskustaan.


title: Merja Salo

text: Merja Hannele Salo (2. maaliskuuta 1953 Hämeenlinna – 16. elokuuta 2018 Helsinki) oli suomalainen valokuvaaja ja professori. Hän oli Aalto-yliopiston taiteiden ja suunnittelun korkeakoulussa kuvallisen viestinnän ja valokuvauksen professori.


title: Merja Salo

text: Salo valmistui ylioppilaaksi vuonna 1972 Savonlinnan Taidelukiosta ja suoritti Tampereen yliopistossa toimittajatutkinnon vuonna 1979. Hän suoritti Taideteollisen korkeakoulun koulutuskeskuksen valokuvauslinjan tutkinnon vuonna 1984. Hän väitteli siellä taiteen tohtoriksi 1997. Salon kuvatutkimuksen alaan lukeutuva väitöskirja "Nautinnon, vaaran ja varoituksen merkit: Vertaileva tutkimus Suomessa julkaistun painetun savukemainonnan ja tupakan vastapropagandan kuvista ja kuvasisällöistä vuosina 1870–1996" julkaistiin pelkästään CD-ROMilla.


title: Merja Salo

text: Salo oli Suomen Tietotoimiston ulkomaantoimittaja 1980–1988 ja työskenteli vapaana valokuvaajana ja kirjoittajana 1988–1993. Taideteollisen korkeakoulun kuvallisen viestinnän ja valokuvauksen professoriksi hänet nimitettiin 1994. Häntä on luonnehdittu monipuoliseksi alan tutkijaksi, ja häntä arvostettiin kouluttajana. Hän on kirjoittanut valokuvaa ja valokuvausta eri näkökulmista käsitteleviä artikkeleita. Hän teki myös vuonna 2015 Sari Karttusen kanssa kirjan suomalaisen valokuvauksen digitalisoitumisen vaiheista.


title: Merja Salo

text: Salo sai vuoden 2015 Finnfoto-palkinnon.


title: Kielletyt leikit (albumi)

text: Kielletyt leikit -nimisiä albumeja ovat:


title: Once Again

text: Once Again on suomalaisen Country Express -yhtyeen albumi vuodelta 1993.


title: Matka Charleyn kanssa

text: Matka Charleyn kanssa: Amerikkaa etsimässä ("Travels with Charley: In Search of America") on kirjailija John Steinbeckin matkakertomus hänen vuonna 1960 tekemästään kiertomatkasta ympäri Yhdysvaltoja Charley-nimisen villakoiran kanssa erikoisvalmisteisella matkailuautollaan. Kirja julkaistiin Yhdysvalloissa 1962 ja seuraavana vuonna suomeksi Liisa-Maria Piilan käännöksenä.


title: Matka Charleyn kanssa

text: Steinbeck oli matkan aikoihin 58-vuotias. Hän kirjoittaa halunneensa tehdä suuren Amerikan-kierroksensa, koska oli tehnyt itselleen uran kirjoittamalla Yhdysvalloista. Hän sanoo etsineensä vastausta kysymykseen, millaisia nykypäivän amerikkalaiset ovat. Steinbeckin vanhin poika Thom on myöhemmin sanonut isänsä halunneen myös nähdä kotimaataan viimeisen kerran, koska tiesi olevansa lähestymässä kuolemaa sydänvaivojensa takia.


title: Matka Charleyn kanssa

text: Steinbeck kertoo kirjassa matkastaan villakoira Charleyn kanssa GMC-autotehtaalta tilaamallaan lava-auton pohjalle rakennetulta matkailuautolla, jonka kirjailija nimesi Don Quijoten hevosen mukaan Rocinanteksi. Noin 15 000 kilometrin automatka alkaa New Yorkin Long Islandilta ja kiertää Yhdysvaltojen raja-alueita pitkin ensin koilliskulman Maineen ja sieltä mantereen halki länsirannikon pohjoisosiin ja edelleen Kalifornian Salinasiin, josta Steinbeck oli kotoisin. Kaliforniasta matka jatkuu Texasin kautta etelävaltioihin ja lopulta takaisin Long Islandille.


title: Matka Charleyn kanssa

text: "Matka Charleyn kanssa" ilmestyi vuonna 1962 muutamaa kuukautta ennen kuin Steinbeckille myönnettiin Nobelin kirjallisuuspalkinto. Kirja nousi The New York Times -sanomalehden bestseller-listan ykköseksi yhden viikon ajaksi, minkä jälkeen sen syrjäytti Rachel Carsonin ympäristönsuojeluaiheinen klassikko "Hiljainen kevät".


title: Matka Charleyn kanssa

text: Myöhemmät tutkijat ovat kyseenalaistaneet kirjassa esiintyvien henkilöiden ja tapahtumien todenmukaisuuden ja korostaneet kirjan olevan fiktiota eikä mikään tarkka dokumentti matkasta. Myös poika Thom Steinbeck on muistuttanut isänsä olleen ennen kaikkea kirjailija ja monien kirjan tarinoiden olleen joko sepitettyjä tai pohjautuneen kenties isänsä jo aiemmin elämässään kohtaamiin tilanteisiin .


title: Coulaceae

text: Coulaceae on pieni trooppinen kasviheimo, joka kuuluu koppisiemenisten Santalales-lahkoon ja on siten santelikasvien sukulainen.


title: Coulaceae

text: Heimon kasveilla on joskus sienijuuria ja ne ovat maitiaisnesteellisiä. Päällysketto eli epidermi on ligninoitunut, ja siinä on oksalaattikiteitä ja korkkihuokosia. Karvat ovat haaraisia. Lehdet ovat verkkosuonisia. Kukinto on joskus haarova, sen lapakossa on kolmekukkaisia viuhkoja. Kukat ovat perättömiä, teriö on tyvestään yhdislehtinen, heteitä on 10–20 ja erillisiä emejä 3–5. Ne ovat vartalottomia tai lyhytvartaloisia. Siemenen endospermi on tärkkelyspitoinen.


title: Coulaceae

text: Heimo kasvaa monella erillisalueella tropiikissa.


title: Coulaceae

text: Coulaceae käsittää kolme yksilajista sukua.


title: Mountain Memories

text: Mountain Memories on suomalaisen Mayflower -yhtyeen esikoisalbumi vuodelta 1979.


title: Ximeniaceae

text: Ximeniaceae on pieni, pääasiassa trooppinen kasviheimo koppisiemenisten Santalales-lahkossa, jonka tunnetuin heimo on santelikasvit.


title: Ximeniaceae

text: Suvussa "Ximenia" lehtihangoissa on okaat. Lehdet ovat tavallisesti sulkasuonisia. Kukinto on enemmän tai vähemmän sarjamainen. Kukassa on neljä, viisi, kahdeksan tai kymmenen erillistä terälehteä, tavallisesti kaksi tai kolme kertaa enemmän heteitä, jotka ovat joskus terälehtiin kiinnittyneitä, ja kehänpäällinen sikiäin, jossa on lyhyt tai pitkä vartalo. Sirkkalehdet ovat toisinaan kasvaneet yhteen.


title: Ximeniaceae

text: Heimo kasvaa tropiikissa ja lämpimillä alueilla.


title: Ximeniaceae

text: Ximeniaceae käsittää neljä sukua ja 13 lajia. Suvut ovat "Curupira", "Douradoa", "Malania" ja "Ximenia".


title: Painted Times

text: Painted Times on suomalaisen Mayflower -yhtyeen toinen albumi vuodelta 1981.


title: Aptandraceae

text: Aptandraceae on pieni trooppinen kasviheimo, joka kuuluu koppisiemenisten Santalales-lahkoon ja on sukua santelikasveille.


title: Aptandraceae

text: Heimon kasvit ovat maitaisnesteellisiä ja niiden haarat eroavat vaakasuoraan rungosta; oksat ovat hieman polveilevia. Suvussa "Ongokea" on sienijuuria. Lehdet sijaitsevat kahdessa rivissä. Kasvit ovat joskus kaksikotisia. Kukat ovat 4-6-lukuisia, ja niissä on enemmän tai vähemmän yhteen kasvaneet esilehdet, enemmän tai vähemmän erilehtinen teriö, vartalon ympärille yhteen kasvanut hetiö tai terälehtien kanssa kohdakkaiset heteet, ja yhdislehtinen, 2-3 emilehden muodostama sikiäin. Hedelmä on toisinaan laajentuneen kehrän tai siihen liittyvien rakenteiden ympäröimä, joskus pähkinämäinen. Sirkkalehdet voivat puuttua tai niitä on yksi tai kaksi toisinaan yhteen kasvanutta.


title: Aptandraceae

text: Heimo kasvaa kaikkialla tropiikissa, myös Kaakkois-Kiinassa ja Taiwanissa.


title: Aptandraceae

text: Aptandraceae käsittää kahdeksan sukua ja 34 lajia. Runsaslajisin suku on "Anacolosa", jossa on 18 lajia. Muut suvut ovat "Aptandra, Cathedra, Chaunochiton, Harmandia, Hondurodendron, Ongokea" ja "Phanerodiscus".


title: Carola (Carolan albumi)

text: Carola on Carolan toinen albumi vuodelta 1975.


title: Valheet ja viettelijät

text: Valheet ja viettelijät on vuonna 1988 ensi-iltansa saanut Stephen Frearsin ohjaama romanttinen draamaelokuva.


title: Valheet ja viettelijät

text: Elokuvan käsikirjoitus perustuu Christopher Hamptonin näytelmään "Les liaisons dangereuses", joka puolestaan on sovitus Choderlos de Laclos´n kirjeromaanista "Vaarallisia suhteita" (Les liaisons dangereuses).


title: Valheet ja viettelijät

text: Elokuva sijoittuu 1700-luvun Ranskaan ja kertoo yläluokkaisista varakreivi Valmontista ja markiisitar de Merteuilista, jotka huvikseen pelaavat pelejä muiden ihmisten tunteilla välittämättä seurauksista.


title: Valheet ja viettelijät

text: Elokuva sai seitsemän Oscar-ehdokkuutta ja voitti kolme Oscar-palkintoa kategorioissa paras sovitettu käsikirjoitus, paras puvustus ja paras lavastus.


title: Valheet ja viettelijät

text: "The New York Timesin" kriitikot valitsivat "Valheet ja viettelijät" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Olacaceae

text: Olacaceae on pieni trooppinen kasviheimo koppisiemenisten Santalales-lahkossa.


title: Olacaceae

text: Kasvien lehtiasento on kaksirivinen. Kukat ovat 4-6-lukuisia, joskus erilaisvartaloisia, joskus verhiöttömiä. Heteitä on sama määrä kuin terälehtiä tai kaksi kertaa enemmän; suvussa Dulacia on kolme toimivaa hedettä ja 3-6 joutohedettä. Sikiäimessä on kalvottomia tai joskus yksikalvoisia siemenaiheita. Hedelmä on toisinaan hyvin kookkaan verhiön suojaama.


title: Olacaceae

text: Heimo on pienuudestaan huolimatta levinnyt kaikkialle tropiikkiin.


title: Olacaceae

text: Olacaceae sisältää kolme sukua ja 57 lajia, joista 40 kuuluu sukuun "Olax". Muut suvut ovat "Dulacia" ja "Ptychopetalum". Heimo on aikaisemmin käsitetty paljon laajemmaksi, mutta on nyttemmin hajonnut useaksi pikkuheimoksi sukulaisuustutkimusten ja fylogenian selvittämisen edistyessä.


Tommie Mansfield Group with Jussi Raittinen on suomalaisen Tommie Mansfield esikoisalbumi vuodelta 1972.


title: Hemming (Tanska)

text: Hemming oli Tanskan kuningas, joka nousi valtaan vuonna 810 ja kuoli 811 tai 812. Hän oli edellisen kuninkaan Godfredin veljenpoika ja hallitsi sisällissodan aikana, jolloin Tanskalla oli useita kilpailevia hallitsijoita yhtä aikaa. Hemming solmi vuonna 811 Frankkivaltakunnan hallitsijan Kaarle Suuren kanssa rauhan, jonka yhteydessä Tanskalle määriteltiin ensimmäisen kerran selkeä eteläraja Eiderjoelle.


title: Octoknemaceae

text: Octoknemaceae on pieni afrikkalainen puuvartiskasviheimo koppisiemenisten Santalales-lahkossa. Heimon ainoa suku on "Octoknema".


title: Octoknemaceae

text: "Octoknema"-lajit ovat ilmeisesti loiskasveja. Ne sisältävät haihtuvia öljyjä. Nivelten sisärakenteessa näkyy viisi lehtiaukkoa johtojännelieriössä, ja kustakin aukosta lähtee viisi johtojännettä lehteen. Karvat ovat tähtikarvoja tai haaraisia. Lehdissä on korkkiutumia. Kasvit ovat kaksikotisia. Kukinnot ovat toisinaan haaraisia ja sijaitsevat ryhminä. Joskus kukat ovat kolmilukuisia. Hedekukissa on emiön jäänne ja joskus pohjuskehrä. Emikukissa on joutoheteitä, joiden väleissä voi olla rauhasia. Emilehtiä on kolme tai harvemmin viisi, sikiäimet kehänalaisia, vartalo lyhyt ja luotti läppämäinen ja moniliuskainen. Siemenaiheet ovat kaksi- tai yksikalvoisia. Hedelmä on luumarjamainen. Siemenen endospermi on kirjava, sirkkajuuri melko pitkä ja sirkkalehtiä on peräti kuusi.


title: Octoknemaceae

text: Suku kasvaa trooppisessa Afrikassa.


title: Octoknemaceae

text: "Octoknema"-suvussa on 14 lajia.


title: Keskiyö hyvän ja pahan puutarhassa (elokuva)

text: Keskiyö hyvän ja pahan puutarhassa ("Midnight in the Garden of Good and Evil") on vuonna 1997 ensi-iltansa saanut Clint Eastwoodin ohjaama ja John Lee Hancockin käsikirjoittama elokuva, joka perustuu John Berendtin dokumenttiromaaniin "Keskiyö hyvän ja pahan puutarhassa" (1994).


text: Arvostelijat ovat olleet melko yksimielisiä siitä, että romaanin elokuvasovitus ei ollut kovin onnistunut.


title: Sibuyaninmeri

text: Sibuyaninmeri on pieni epävirallinen merialue Filippiineillä, joka erottaa Visayasin saariryhmän Pohjois-Filippiinien Luzonin saaresta.


title: Sibuyaninmeri

text: Sibuyaninmerta rajaavat etelässä Panayn saari, lännessä on Mindoro, itäpuolella on Masbate sekä pohjoisessa Marinduque ja Luzonin saaren Bicolin niemimaa.


title: Sibuyaninmeri

text: Sibuyaninmeri on yhteydessä Tablasinsalmen kautta Sulunmereen lännestä, Isla Verden väylän kautta Etelä-Kiinan mereen luoteessa ja Jintotolon kanaalin kautta Visayaninmereen kaakossa. Rombloninsaaret ovat Sibuyaninmeressä.


title: Sibuyaninmeri

text: Osa Leytenlahden taistelusta käytiin Sibuyaninmerellä 24. lokakuuta 1944, jossa Japanilainen taistelulaiva Musashi upposi taistelussa ja muita vahingoittui.


title: Auringonnousun neitsyt

text: Auringonnousun neitsyt on Triesin toinen albumi vuodelta 1980.


title: Opetussuunnitelman perusteet

text: Opetussuunnitelman perusteet ovat Suomen perus- ja lukio-opetuksessa opetushallituksen laatima kansallinen normi, jonka mukaan jokaisen opetuksen järjestäjän on laadittava opetussuunnitelma..


title: Opetussuunnitelman perusteet

text: Opetussuunnitelman perusteet perustuvat perusopetuslakiin ja muuhun lainsäädäntöön. Koulutuksen järjestäjien on noudatettava opetussuunnitelman perusteita. Niissä määrätään opetussuunnitelman sisällöstä, opetettavien oppiaineiden tavoitteista ja keskeisistä sisällöistä, opiskelun tuen järjestämisestä, maahanmuuttajataustaisten oppilaiden opetuksesta sekä oppilasarvioinnista ja todistuksista. Oppilasarviointia varten on määritelty hyvän osaamisen kuvaukset ja annettu päättöarvioinnin kriteerit.


title: Opetussuunnitelman perusteet

text:
Peruskoulun alkuvaiheessa ei ollut opetussuunnitelman perusteita, vaan koko Suomessa käytettiin valtakunnallista opetussuunnitelmaa nimeltään "Peruskoulun opetussuunnitelma, POPS". Ensimmäiset peruskoulun opetussuunnitelman perusteet laadittiin vuonna 1985. Tästä alkaen perusteet on uudistettu kymmenen vuoden välein:
Peruskoulun opetussuunnitelman perusteet 1994, Perusopetuksen opetussuunnitelman perusteet 2004 ja Perusopetuksen opetussuunnitelman perusteet 2014.


title: Opetussuunnitelman perusteet

text: Opetushallitus antoi vuoden 2014 lopulla perusteet, joiden pohjalta otetaan vuonna 2016 käyttöön perusopetuksen uusi opetussuunnitelma. Perusteissa korostetaan oppilaan aktiivista roolia, vuorovaikutustaitoja ja laaja-alaista osaamista. Asiakirjaan on kirjattu tulevaisuudessa tarvittavia laaja-alaisia taitoja, kuten kulttuurinen osaaminen, ajattelu ja oppiminen, opiskelu- ja työelämässä tarvittava osaaminen sekä monilukutaito, jolla tarkoitetaan kykyä erilaisten tekstien tulkintaan ja tuottamiseen, taitoa toimia tekstien kanssa monissa tilanteissa ja erilaisissa tehtävissä. Monilukutaito on kykyä hankkia, muokata, tuottaa, esittää ja arvioida tietoja eri muodoissa ja erilaisten välineiden avulla. Monilukutaidon tarkoittamaan "teksti"-käsitteeseen sisältyy monenlaisia viestejä, kuten liikennemerkki, kartta, musiikkivideo, matemaattinen todistus ja romaani.